Tam üzən məzənnəyə keçid nələrə səbəb olacaq?\nTam üzən məzənnəyə keçid maliyyə sistemimizi çalxalayacaq\n11:59 21.12.2016 (Yenilənib 12:22 21.12.2016) Qısa URL\nSamir ƏLİYEV. Sputnik Azərbaycan\nÜzən məzənnəyə keçid nəticəsində qarşıya qoyulan hədəflərə çatmaq mümkün olmadı\nBAKI, 21 dek — Sputnik. Bir il əvvəlin bu günü — dekabrın 21-də Azərbaycan ikinci devalvasiya şokunu yaşadı. Manat dollara münasibətdə dəyərini 48% itirdi. Mərkəzi Bank həmin gün ABŞ dollarının manata olan rəsmi məzənnəsini 1.05-dən 1.55 manata qədər artırdı.\nBu ilin mayında manat müəyyən qədər revanş götürərək 3,9% möhkəmlənə bildi. Həmin ərəfədə Mərkəzi Bankın dəstəyi ilə milli valyutamızın dollara münasibətdə məzənnəsi 1,49 manata qədər möhkəmləndi. Ancaq manat sonra yenidən mövqelərini itirməyə başladı. Son bir ildə manat daha 13% dəyərsizləşdi və hazırda proses davam edir.\nDevalvasiya geniş əhali kütləsini həm də yeni terminlə — "üzən məzənnə" ilə tanış etdi. Həmin dövrdən başlayaraq bu termin daha çox əhali tərəfindən xalq yaradıcılığının müxtəlif janrlarında işlənməyə başladı. Son günlər isə hökumətin "tam üzən məzənnəyə" keçid niyyəti devalvasiya ətrafında müzakirələri yenidən qızışdırıb.\nÜzən məzənnəyə keçidlə əlaqədar yanvar ayından başlayaraq Mərkəzi Bank və Dövlət Neft Fondunun iştirakı ilə valyuta hərracları keçirilməyə başladı. Həmin hərracların məqsədi tələb-təklif əsasında manatın gündəlik məzənnəsini müəyyənləşdirmək olsa da, hərracın nəticələrinin məzənnəyə təsiri az idi. Hərraclar daha çox valyuta bazarında dollara olan tələbatın səviyyəsinin dəyişməsi tendensiyasını öyrənmək üçün indikator rolunu oynayırdı. Dollar qıtlığı fonunda hərrac məlumatları bazarda spekulyasiya təşəbbüslərini artırmaqla ona neqativ təsir edirdi.\nElə buna görə də Mərkəzi Bank hərracın keçirilməsi formatını dəyişmək məcburiyyətində qaldı və məlumatların açıqlanmasını məhdudlaşdırdı. Təxmini hesablamalara görə, bu günə qədər hərrac vasitəsilə ümumilikdə 5,5 milyard dollar satılıb ki, bunun əsas hissəsi Neft Fondunu üzərinə düşür.\nÜzən məzənnəyə keçid elan ediləndə 3 hədəfə nail olunması qarşıya məqsəd qoyulmuşdu: tədiyə balansının tarazlaşdırılması, ölkənin valyuta ehtiyatlarının kritik səviyyədə qorunması və milli iqtisadiyyatın beynəlxalq rəqabət qabiliyyətinin təmin olunması.\nÖlkənin valyuta ehtiyatlarının kritik səviyyədə qorunması mümkün olmadı. Mərkəzi Bank manatı qorumaq üçün, hətta valyuta ehtiyatlarının daha 20%-ini "qurban" verməli oldu. Baş bankın ehtiyatları il ərazində 5 milyard dollardan 4 milyard dollara qədər azaldı. Milli iqtisadiyyatın beynəlxalq rəqabət qabiliyyəti də təmin olunmadı.\nXarici ticarətin vəziyyəti göstərir ki, neftdənkənar ixracımız nəinki artmayıb, hətta azalıb. 2016-cı ilin 11 ayında ölkənin qeyri-neft sektoru üzrə ixracı 23.4% (347 mln. USD) azalıb. Tədiyə balansının tarazlaşdırılması hədəfinə nail olunmayıb. 2016-cı ilin 9 ayında Azərbaycanın tədiyyə balansının cari əməliyyatlar hesabında isə kəsirin həcmi 1,1 milyard dollara çatıb.\nHalbuki üzən məzənnəyə keçiddən əvvəl cari əməliyyatlar hesabında kəsirin həddi 222,5 milyon dollardan çox olmayıb. Amma ötən il üzrə məcmu defisit 9.141 mlrd. dollar təşkil edib.\nÜzən məzənnə bəzi texniki prosedurları saymasaq, maliyyə sabitliyi baxımından bizə fundamental olaraq heç nə vermədi. Məzənnənin hərracın nəticəsinə yox, Mərkəzi Bankın məqsədəuyğun bildiyi səviyyəyə əsaslanması indiki məzənnə siyasətinin əvvəlkindən ciddi fərqlənmədiyini göstərdi. Valyuta satışının açıq valyuta birjası vasitəsilə yox, qapalı Bloomberg platforması vasitəsilə həyata keçirilməsi də bazar iştiraçılarının sayını xeyli məhdudlaşdırdı.\nÜzən məzənnəyə keçid tam olmadığı və tənzimləndiyi üçün manatın məzənnəsində kəskin dəyişikliklərə imkan verilmədi. Qonşu Rusiyadan fərqli olaraq, Azərbaycanda Mərkəzi Bank manatın idarəetmə ipini əldən vermədi. Bunun üçün pul kütləsini məhdudlaşdırdı, uçot dərəcələrini artırdı, depozit hərracları keçirtdi, əlavə notlar buraxdı və s.\nEyni zamanda Neft Fondunun büdcə pullarının və Beynəlxalq Bankın sağlamlaşdırılmış aktivlərinin bazara çıxışını məhdudlaşdırdı. Yəni bütün bu inzibati addımlar hesabına manatın kəskin ucuzlaşmasının qarşısını aldı. Monetar qurumun daha çox manatı qorumaq siyasəti pisləşən iqtisadi aktivliyi daha da zəiflətdi. Buna baxmayaraq, manatı əvvəlki səviyyədə saxlamağın mümkünsüz olduğunu anlayan Mərkəzi Bank, yumşaq şəkildə devalvasiya prosesini həyata keçirməyə başladı.\nhədəf, fond, üzən məzənnə, pul, Mərkəzi Bank, valyuta, manat, dollar


FHN vağzalda işini yekunlaşdırmaq üzrədir\n17:56 12 İyul 2020\n14:48 21.12.2017 (Yenilənib 15:12 21.12.2017) Qısa URL\nBakı Dəmiryolu Vağzalında bomba həyəcanı (4)\nBAKI, 21 dekabr — Sputnik. "Hazırda Fövqəladə Hallar Nazirliyinin əməkdaşları içəridədir, axtarış davam edir". Bu barədə Sputnik Azərbaycan-a "Azərbaycan Dəmir Yolları" QSC-nin mətbuat xidmətindən məlumat verilib.\nBildirilib ki, yaxın dəqiqələrdə FHN əməkdaşlarının işlərini yekunlaşdıracağı gözlənilir: "Bomba həyacanı yaşandı. Yalan, doğru olduğunu bilmirik. Hamı yığılıb gözləyir".\nXatırladaq ki, Bakı Dəmiryolu Vağzalında partlayıcı aşkarlanması barədə polisə məlumat daxil olub. Vağzalın ikinci mərtəbəsində şübhəli əşya aşkar edilməsi barədə polisə daxil olan məlumat əsasında Fövqəladə Hallar Nazirliyinə müraciət edilib.\nHazırda mütəxəssislərin iştirakı ilə hadisə yerinə baxış keçirilir. Bakı Dəmiryolu Vağzalında olan vətəndaşlar təxliyyə edilib. Vağzalın ətrafı lentlə əhatəyə alınıb, içəri heç kim buraxılmır.\n"Ərazidə axtarışlar davam edir. Hələlik heç nə tapılmayıb". Bunu Sputnik Azərbaycan-a "Azərbaycan Dəmir Yolları" QSC-nin mətbuat xidmətinin rəhbəri Sevinc Qədirova deyib.\n"Saat 12.00-da məlumat mərkəzinə məlumat daxil olub ki, vağzal ərazisindəki restoranlardan birinə bomba qoyulub. Guya, bomba "Pitsa Hot" restoranına qoyulub. Dərhal ərazi qapadılıb. Axtarış aparılır. FHN əməkdaşları axtarışa cəlb edilib" — deyə Qədirova bildirib.\nPaytaxtda daha bir bomba həyəcanı\nYaşayış massivində bomba: Yasamal sakinləri təşvişdə\nAtom bombardmanına məruz qalmış şəhərin qalib övladı\nSevinc Qədirova, əməkdaş, "Azərbaycan Dəmir Yolları" QSC, Sputnik Azərbaycan, FHN, Fövqəladə Hallar Nazirliyi, bomba\nİtki verən Ermənistan ordusu geri otuzdurulub\n17:25 İtki verən Ermənistan ordusu geri otuzdurulub\n17:08 Neftin qiyməti yenə dəyişəcək: müttəfiqlər yeni müzakirə aparacaqlar


Taekvondo üzrə Azərbaycan çempionatı keçiriləcək!\nÇimərlik millisinin məşqi (fotoreportaj)\n“Kəpəz” – “Qarabağ”: Start heyətlər\nFoqts heyəti açıqladı\nMükəmməl qol belə olar (VİDEO)\n"Şalke"nin yeni baş məşqçisi bəlli oldu\nAFFA futbolçunu 2 illik cəzalandırdı\nMillimizin baş məşqçisini yaxından tanıyaq\nBaş məşqçi vəzifəsi Jose Miguel Mateusa həvalə olunub\nCihansız "Sivasspor"dan darmadağın (VİDEO)\nSM: Azərbaycan Taekvondo Federasiyasının (ATF) təşkilatçılığı ilə böyüklər arasında respublika çempionatı keçiriləcək. Federasiyanın Gənclər və İdman Nazirliyi ilə birgə təşkil edəcəyi çempionat dekabrın 25-27-də Bakıda “Sərhədçi” İdman Olimpiya Mərkəzində təşkili olunacaq.\nYarışlara paytaxt və bölgələrdə fəaliyyət göstərən komandalar, səkkiz çəki dərəcəsində taekvondoçu kişilər və qadınlar qatılacaq. Fəxri yerləri tutan idmançılar və komandalar ATF tərəfindən diplom və medallarla təltif olunacaq.\nÇempionat Azərbaycanda taekvondonun təbliği və inkişaf etdirilməsi, respublikada fəaliyyət göstərən taekvondo bölmələrinin işinin təkmilləşdirilməsi, böyüklər arasında kişilər və qadınlar üzrə yığma komandanın tərkibinin müəyyənləşdirilməsi, ATF mütəxəssislərinin və hakimlərinin peşəkarlığının, idmançıların yarış təcrübəsinin və ustalığının artırılması məqsədi daşıyır.\nTurnirin keçirilməsinə bilavasitə federasiyanın hakimlər və təşkilat komitələri rəhbərlik edəcək.\n“Daeodo” international taekvondo sistemi ilə keçiriləcək və “video təkrar” sistemi tətbiq olunacaq çempionatda ATF-yə üzv idman bölmələrində məşğul olan və müvafiq hazırlığa malik idmançılar mübarizə aparacaqlar.


Leyla Axundzadə - VarYox\nKurator, incəsənət tarixçisi, sənətçi və mədəni mentor Leyla Axundzadə (1953-2010) Sovet İttifaqının süqutundan sonra meydana gələn Azərbaycanın müasir incəsənət icmasının ən nüfuzlu simalarından biri idi. Leyla xanım Moskvada dünyaya gəlmiş və Bakıda mədəniyyət sahəsində işə başlamazdan əvvəl Moskva Dövlət Universitetində təhsil almışdır. Azərbaycan Dövlət Rəssamlıq Akademiyasının tarix kafedrasının müdiri olaraq o, fəaliyyətə yeni başlayan rəssamları toplayaraq daha geniş əhatəli müasir incəsənət icmaları, sərgilər, kataloq, təqaüd proqramları və estetik eksperimentlər vasitəsilə öz təcrübələrini artırmalarına yardım edirdi.\nBir mentor olaraq o, gənc rəssamları, Sovet təsirinin sona çatmasından sonra açılmış imkanlar çərçivəsində azərbaycanlı insanın şəxsiyyətini araşdırmağa təşviq edirdi. 2000-ci ildə o, Zamanın Qanadları adlı art-qrupun əsasını qoyaraq yeni fəaliyyətə başlayan rəssamların istifadə etdikləri müxtəlif yeni texnikalar vasitəsilə yaradılan işlərdən ibarət və öz növbəsində bir ilk olan eyniadlı sərgini təqdim etmişdir. Bir çox tanınmış beynəlxalq rəssamlar onun layihələrində iştirak edir, o isə öz növbəsində əlaqələrindən və təcrübəsindən istifadə edərək müstəqil sərgilərin keçirilməsi üçün qrant və digər vəsaitlərin əldə olunması üçün çalışırdı. Leyla xanım gənc rəssamları akademik normalar çərçivəsindən kənara çıxmağa, öz işləri haqqında yazılar və tənqidi məqalələr yazmağa, işlərini sənədləşdirməyə və arxivləşdirməyə, özləri üçün imkanlar yaratmağa çağırırdı. Növbəti illərdə Azərbaycanın incəsənət sahəsi üçün çox əhəmiyyətli tədbirlər keçirildi – 2002-ci ildə 6 ölkənin rəssamlarının iştirak etdiyi, Bakıda keçirilən Orientalism sərgisi, 2003-cü ildə Azərbaycanlı və beynəlxalq rəssamları bir araya gətirərək ilk dəfə olaraq incəsənət və texnologiyanı araşdırmağa həsr olunmuş Aluminum Biennalesi, 2005-ci ildə Fransız Səfirliyi ilə əməkdaşlıq çərçivəsində təşkil olunmuş, 22 müxtəlif ölkənin rəssamlarının iştirakı ilə keçirilən Kişi və Qadın beynəlxalq festivalı, və 2007-ci ildə İtaliyada 52-ci Venesiya Biennalesində Azərbaycanda yeni yaranmış və eksperimental müasir incəsənət təcrübəsini xaricə təqdim edən Azərbaycan Pavilyonu. Daha sonra Mədəniyyət Nazirliyində işləməyə başlayan Leyla xanım artıq fəaliyyət miqyasını daha da genişləndirərək, eyni zamanda, o dövrdə hələ tikilməkdə olan Heydər Əliyev Mərkəzində məsləhətçi kimi fəaliyyət göstərirdi. Lakin 2010-cu ildə Leyla xanım avtomobil qəzası zamanı aldığı zədələr nəticəsində faciəvi və gözlənilməz şəkildə vəfat edərək özündən sonra Azərbaycanın incəsənət sahəsində sanki bir boşluq qoymuşdur.\nLeyla xanım Azərbaycanın bugünkü müasir incəsənətinin ən görkəmli nümayəndələri olan Orxan Hüseynov, Rəşad Ələkbərov, Elşən İbrahimov, Fərid Abdullayev, Faiq Əhməd, Niyaz Nəcəfov, Fəxiryyə Məmmədova, Fərid Rəsulov və digərlərinə mentorluq etmişdir. O həmçinin sayılıb-seçilən rəssam və kuratorlar olan Səbinə Şıxlınskaya və Cahangir Səlimxanovla birgə müxtəlif layihələr üzərində çalışmışdır. Leyla xanımın dünyasını dəyişməsindən sonra onun gördüyü işlərin enerji və xoş niyyətini əsas götürərək 2011-ci ildə Aida Mahmudova tərəfindən incəsənət icmasının ehtiyac duyduğu Yarat Müasir İncəsənət Məkanının əsası qoyulmuşdur. Leyla xanımın ölümü onun həmkarları və mentorluq etdiyi gənclər üçün sarsıntı olsa da, bu günkü Azərbaycan incəsənətinin proqramları, yeni yaranmış təşkilatlar, müstəqil sərgi və layihələr, həmçinin Bakını dünyaya tanıdan eksperimental təcrübədə onun təsiri hiss olunmaqdadır. Ola bilsin ki, bu gün Leyla xanım bizimlə birgə müasir incəsənətin inkişafını izləyib ondan zövq ala bilmir, lakin onun irsi yaşayır və etibarlı əllərdədir.


Fikrət Sadıqov: “Bütün bu biabırçılıqların baş verməsi təəccüblü deyil”\nErmənistanda siyasi qüvvələrin telefonlarının dinlənməsi ilə bağlı faktlar aşkarlanıb. Nikol Paşinyan daxili düşmənlərlə mübarizədə o qədər irəli gedib ki, artıq 7 milyon dollara "Pegasus" adlı telefon dinləmə sistemini alıb. Digər ölkələrdə bu sistem xarici kəşfiyyat tərəfindən ölkənin təhlükəsizliyini təhdid edənləri dinləmək üçün istifadə olunur. Bu barədə erməni mediası yazır.\nMexanizm sadədir: təyin olunan telefona adi bir reklam - sms linki göndərilir. Telefon sahibi bu linkə keçid edən kimi sistem telefonda quraşdırılır. Yeri gəlmişkən, bir adamın belə formada "tutulması"nın dəyəri 10 min dollardan çoxdur. Məlum sistem "Signal", "WhatsApp", "Telegram", "Facebook" şəbəkələrini də əlçatan edir: “Hökumət yeni sistemi əsasən müxalifət üçün tətbiq edib. Lakin namizədlər Paşinyanın birbaşa göstərişi ilə seçilir. Bizə müstəqil media orqanlarından birinin redaktorunun da bu şəbəkəyə daxil olduğunu söylədilər”.\nMaraqlıdır ki, Azərbaycanla bağlı da təsdiqini tapmayan belə iddialar səslənib. Həmin vaxt beynəlxalq təşkilatlar çox səs-küy saldılar. Ermənistanla bağlı isə sükutdur. O baxımdan, bu daha bir ikili standarlı yanaşma nümunəsi sayıla bilərmi?\n“Demokratiyadan danışan Qərb təsisatları zaman-zaman Ermənistanda yaşanan pozuntuları görməzdən gəliblər”\nMəsələyə münasibət bildirən sabiq diplomat, politoloq Fikrət Sadıqovun fikrincə, bu kimi ikili standartların nəticəsidir ki, Ermənistan azğınlaşır: “Bəli, demokratiyadan danışan Qərb təsisatları zaman-zaman Ermənistanda yaşanan pozuntuları görməzdən gəliblər. Ölkədə müxalifət təmsilçiləri susdurulub, təqib olunub, parlament gülləbaran edilib, amma buna münasibət bildirməyiblər. Paşinyan öz rəqiblərinə qarşı müxtəlif qanundankənar vasitələrə əl atır, amma bunu tənqid etmirlər. Azərbaycana gəldikdə isə, ən adi bir məsələ ətrafında şou yaradırlar. Böyük dövlətlər Ermənistanın başını sığallayır. Nəticədə Ermənistanda hakimiyyətlər dəyişsə də, idarəçilik mahiyyəti dəyişmir. Paşinyan demokratiyanı bayraq edib hakimiyyətə gəlib, amma demokratik dəyərləri hər addımbaşı pozur. Özbaşınalıqlar elə burdan irəli gəlir. Otuz il ərzində biz ikili standartları dəfələrlə gördük. O baxımdan bütün bu biabırçılıqların baş verməsi təəccüblü deyil. Qərbin ikili yanaşmaları regionda sülhə, təhlükəsizliyə zidd addımlardır”.\nPolitoloq onu da qeyd etdi ki, bənzər ikili yanaşmalar bundan sonra da özünü göstərəcək.


Səməni, nə vaxt cücərdim səni? » Qadin.Net ~ İlk milli qadın portalı\nYayın cırhacırında səmənidən danışsam, təəccüblənəcəksiniz ki, heç hənanın yeridirmi? Onilliklərdir ki, biz səmənini baharın rəmzi kimi yazda xatırlayırıq. Hansı qapıdan içəri girsən, Novruz süfrəsində boynuna qırmızı lent bağlanan yaşıl səməni görəcəksən. Həm də elə vərdiş etmişik ki, o, süfrəmizdə yoxdursa, sanki bayram da yoxdur. Sonra da solmuş səməniləri atırıq zibilliyə. Düzdür, qubalılar bu səməniləri zibilliyə atmırlar, cavan qızlar gəlir Qudyalçayın sahilinə, ürəklərində muradlarını tutub səməniləri çaya buraxırlar.\nCücərdilmiş buğdadan bizdən əvvəlki nəsillər bəzəkdən daha çox müalicəvi qida kimi istifadə ediblər. Biz isə bunları unutmuşuq. 40-50 il əvvəl qonşumuz Ərkinaz xala səməni cücərdərdi, halvabişirərdi, qonum-qonşuya paylayardı, deyərdi ki, yeyin, yazın acı-ağrısı canınızdan çıxsın. O, dünyasını dəyişəndən sonra məhəlləmizdə səməni bişirən də tapılmır.\nBəşər tarixində buğdanı ilk dəfə becərən misirlilər səməninin nə olduğunu elə o zamandan yaxşı bilirmişlər. Qədim Misir mətbəxində isladılmış və cücərdilmiş buğdaya xüsusi yer verilirdi. Miladdanəvvəl III minillikdə çinlilər də dənli bitki toxumlarının cücərtilərini faydalı qidalardan sayardılar. Cücərdilmiş toxumların müalicəvi əhəmiyyəti qədim hind reseptlərində, Hippokratın tövsiyələrində xüsusiqeyd olunardı.\nDənli bitkilərin cücərdilib qida kimi işlənilməsi 1949-cu ildə Hindistanın ictimai siyasi xadimi Mxatma Qandinin "Diyet və diyetin islahatları" kitabından sonra dünyada geniş vüsət aldı. İndira Qandininatası Mxatma öz üzərində apardığı təcrübələrə əsasən dənli bitkilərin cücərtilərinin insanın əqli inkişafına təkan verdiyini sübut edə bildi. Novruz bayramının rəmzinə, süfrələrimizin bəzəyinə çevrilən yaşıl səməni bütün dünyada insan orqanizmini kompleks vitaminlərlə təmin edən müalicəvi qida növü kimi məşhurdur. Cücərdilmiş buğda əsasən inkişaf etmiş ölkələrdə geniş istifadə olunur. Hətta apteklərdəqurudulmuş həb kimi satılır.\nƏn təzə xəbər çoxdan unudulmuş köhnə xəbərdir. Bu baxımdan səməni haqqında hamıya bəlli olanları oxucularımız üçün təkrarlamaq yerinə düşərdi. Nobel mükafatı laureatlarından həkim Uollok,bioenergetik Vaqmor və başqaları dənli və paxlalı bitkilərin cücərtilərinin (buğda, çovdar, yulaf, arpa, darı, qarabaşaq, vələmir, lobya, noxud, mərci, paxla və s.) insan səhhəti üçün xeyirli olduğunu çoxdantəsdiq ediblər. Dənli- paxlalı bitkilərin və digər toxumların cücərtilərinin müxtəlif, hətta ağırlaşmış xəstəliklərin müalicəsində istifadəsi son 40-50 ildə onları sağlamlaşdırıcı qida kimi dəbə mindirdi.\nNatural qidalarla müalicənin tərəfdarları belə hesab edirlər ki, cücərdilmiş buğdanın və müxtəlif bitki toxumlarının qida kimi qəbul edilməsi orqanizmin ümumi gümrahlığına səbəb olur, tonusu qaldırır, ürək-damar, əsəb, nəfəs və mədə-bağırsaq sisteminin fəaliyyətini gücləndirir. Belə cücərtilərdən tərtib olunmuş diyet artıq çəkidən xilas olmağa, orqanizmi gəncləşdirməyə, dişləri və damaqları möhkəmləndirməyə kömək edir.\nMütəxəssislər belə izah edirlər ki, toxumlar cücərməyə başladıqda onlarda güclü həyat enerjisi baş qaldırır. Bioloji aktiv maddə, vitamin, mikroelementlərlə zənginləşən cücərtilər ən bahalı ərzaq növlərini əvəz edə bilirlər.\nCəmi bir neçə gün cücərdildikdən sonra toxumların vitamin tərkibi dəyişir, infarktla mübarizədə aparıcı qüvvə kimi vacib olan vitaminlərlə zənginləşir. Onların tərkibində qırmızı qan kürəcikləri üçünvacib olan dəmir S vitamini ilə birlikdə xəstəni qanazlığından xilas edir. Cücərtilərdəki kalium orqanizmin turşu-qələvi balansını qoruyur, əzələlərin əpriməsinin qarşısını alır, onlara elastiklik verir, ürək əzələsini gücləndirməklə infarktdan əvvəlki və sonrakı xəstələrin səhhətinə müsbət təsir edir.\nCücərtilərin tərkibindəki xrom və litium diabetin profilaktikası, əsəb yorğunluğu və depressiyalarda vacibdir. Bəzi tədqiqatçılar belə qənaətə gəlirlər ki, gündə cəmi bir xörək qaşığı cücərdilmiş buğdayemək bədxassəli şişlərin və infarktın baş vermə ehtimalını ciddi surətdə azalda bilir.\nPaxlalı və dənli bitkiləri cücərtmək üçün adambaşına 50-100 qram toxum kifayətdir. Cücərtmək üçün sağlam toxumlar seçilməlidir. Yuyanda suda batmayan dənlər sağlam olmadıqları üçün atılmalıdır. Dəni cücərtmək üçün saxsı, şüşə, cini və emal örtüyü olan qab seçməyiniz məsləhətdir. Lazımi miqdarda dəni qaba töküb, üstünə çıxana kimi su ilə doldurursunuz, qabın ağzını parça salfetka ilə örtüb 20-22 dərəcə isti olan yerdə 24-36 saat saxlayırsınız. 6-12 saatdan sonra su acılaşdığı üçün toxumlar təkrar yuyulmalı, təzə su əlavə edilməlidir. Toxumların növündən və havanın hərarətindən asılı olaraq onları 36-48 saat cücərtmək kifayətdir. Yaşıl zoğların alınması üçün isə 7-10 gün lazımdır.\nBilmək vacibdir ki, cücərdilmiş dənli və paxlalı bitkilər həzmə yaxşı gedir, bədəni tullantılardan təmizləyir, uzun ömürlüyə xidmət edir. Bəzi alimlər cücərdilmiş toxumların bir sıra onkoloji xəstəliklərə sipər olduğunu istisna etmirlər. Həkimlər əsasən belə qidanı orta yaş həddindən sonra istifadə etməyi tövsiyə edirlər.\nBütün bu cücərtilər, əslində, bizim səməni qədər faydalıdır. Onların qidada istifadə olunmasında heç bir məhdudiyyət yoxdur. Lakin həkiminizlə məsləhətləşməyiniz vacibdir. Cücərtilər nisbətən kobudqida sayıldığı üçün mədə xorasında məsləhət görülmür. Heç bir əks təyinat yoxdursa, onları çiy meyvə, tərəvəz, göyərti ilə, müxtəlif salatların, duru və quru xörəklərin tərkibində istifadə edə bilərsiniz. Müxtəlif dənli bitkilərin cücərtilərini də qarışdırıb yemək olur.\nQubalılar axar suya səməni atdılar\n№ 30 - Müəllif: Iceberg\nƏn təzə xəbər çoxdan unudulmuş köhnə xəbərdir.\nyaxşı deyir elə\n№ 29 - Müəllif: Emma Svon\n№ 28 - Müəllif: Emma Svon\n№ 27 - Müəllif: qeribe\nÇox sağ olun. Təşəkkürlər.\n№ 26 - Müəllif: QADIN.AZERI\nBiz terefde semeni halvasi cox bisirilir,faydali oldugunu bilirdim\n№ 25 - Müəllif: aДџГ§ay\nMence gozeldi amma men yene yazda ekerem semenini\n№ 24 - Müəllif: mamasinin kukulkasi\nBiz gecikdik! Helede qoymamisiq.\n№ 23 - Müəllif: Ellada84\nNəzarətçi bacılar, bilirəm mövzudan kənar şərh yazdım, mümkündürsə silməyin şərhimi. Silsəniz də Allah razı olsun.\nMən yazınızı mövzudan kənar hesab etmirəm.\nYuyanda suda batmayan dənlər sağlam olmadıqları üçün atılmalıdır.\nMəncə atmaq lazım deyil çıxardıb qovurub yemək olar. İsraf olur atanda.\nYeməmişəm. Ancaq deyilənə görə dadlı olur.\nİndicə yedim gəldim. Mən onu isfahan halvası bilirəm. Biz həmişə yeyirik bu aylarda. Çox xeyirlidir həmdə dadlıdır.\n№ 22 - Müəllif: bakuji\nPaylashdigin ucun cox sag ol Xeyale, tam yerine dushdu, semeni cucertmek isteyirdim bugun. Ela xeberdi, bezi sherhler yersiz ve lazimsiz gorunur.\n№ 21 - Müəllif: Deniz84\nBir gözəl bacım şəxsi mesajla mənə bildirdi ki, burada çoxları deyir ki, mən, hansısa anlamadığım sərfə görə özümü dindar göstərirəm\nLalə sənin necə insan olduğunu hər birimiz bilirik. Hər kəs də özü üçün Allaha cavab verəcək. Ancaq haqlısan bu xəbər bu söhbətlər üçün dyeyil. Dini söhbətlər üçün dini xəbərlərimiz yetərincədir.\nSəmənini bir çox bölgələrimizdə bayramdan sonra və ya bayram günü səməni halvası hazırlayırlar. Yeməmişəm. Ancaq deyilənə görə dadlı olur.


Kirayə / Ayliq kirayə, Baki, Bilgəh, 5 000 - BizimEmlak.Az\nKirayə / Ayliq kirayə, Baki, Bilgəh, 5 000\nbilqeh deniz kenari\n5000 2150 In stockKirayə / Ayliq kirayə, Baki, Bilgəh, 5 000\nBilqeh qes. 25 sotda modern uslubda bag evi kiraye verilir, 270 kv.m, 2 zal, 2 yatag, 2 s/q, ela temirlidir, kombi istilik sistemi, heyetde filtirli hovuzu, besedka, qaraj, qaz, su ve isiqi daimidir. Bag yasayis massivinde yerlesir ve il boyunca yasamaq ucun yararlidir. Yolu asvalt ortukludur\nBaki, Kardioloji sanatoriya ilə üzbəüz kücədə,Yaşıl abadlıq restoran terefde\nBaki seheri Sabunçu rayonu Bilgeh qes.yerlesen 26 sotun da 4 mərtəbəli bağ evi kirayə verilir. Kardioloji sanatoriya və dənizə 10 dəq məsafədə yerləşir. Ev yaşayış üçün bütün laz ım olunan mebel,məişət avadanlıqlarla təmin olunub. Yataq otaqların sayı - 6 Geniş qonaq otağı və mətbəx. Evin 1 ci mərtəbəsində geniş filtirli hovuz mövcuddur. İstirahət və rahatlıq üçün bütün şərayət yaradılıb. Evin bütün kommunikas iyaları- su, elektrik, qaz, istilik sistemi və kupça mövcud d ur. Yaşıllıq,ağaclarrnan əhatə olunan geniş həyəti var.Be se dka,manqal və digər rahatlıqlarnan təmin olunub. Əlavə m əlu mat üçün əlaqə saxlayın.


10 nəfərlik elektrik təyyarəsi uğurla sınaqdan keçirildi - Ens.az - 4 dildə xəbərlər və ensiklopediya, ən son xəbərlər, en son xeberler\n10 nəfərlik elektrik təyyarəsi uğurla sınaqdan keçirildi\nDərc edildi:\t 22 July 2020, 10.03 Baxış sayı: 237\n15 il sonra 1600 km-ə qədər olan bütün uçuşlar "təmiz" aviasiya ilə yerinə yetiriləcək\nElektrik mühərriki ilə təchiz edilmiş on oturacaqlı pervanel Cessna Grand Caravan, ilk sınaq uçuşu zamanı Vaşinqton ştatında göydə yarım saat dövrə vurub. Bu müddət ərzində 6 dollar dəyərində elektrik enerjisi sərf edib. Bu təyyarə üçün elektrik mühərriki hazırlayan magniX menecerlərinin dediyinə görə 15 il sonra 1600 km-ə qədər olan bütün uçuşlar "təmiz" aviasiya ilə yerinə yetiriləcək.\nAvstraliyadan olan magniX təyyarə istehsalçısı, həm yeni layihələr üçün, həm də məşhur populyar sərnişin modelləri Beechcraft King Air və Cessna 208 üçün elektriklə mühərriklər hazırlayır. Onlardan birini– Cessna Grand Caravan 208B – şirkət bu günlərdə hava nəqliyyatının sertifikatlaşdırılmasıyla məşğul olan AeroTEC şirkəti ilə birgə sınaqdan keçirdi.\nEns.az-ın verdiyi məlumata görə, təyyarə Vaşinqtonun Mozes- Leyk şəhərində yerləşən şirkətin hava limanından qalxaraq 30 dəqiqə dövrə vurub və eniş edib. MagniX-in icraçı direktoru Roi Qanzarski-nin sözlərinə görə, sınaq pilotu uçuşu "qüsursuz" adlandırıb.\nDoqquz sərnişin və bir pilot üçün hazırlanan Cessna təyyarəsi 750 at gücündə Magni500 mühərrikindən istifadə edərək havaya qalxıb. Onun sürəti saatda 183 km, litium-ion batareyası hələlik 160 km uçuş üçün kifayət edir.\nMagniX, lazımi sertifikatları aldıqda elektrik təyyarələrini 2021-ci ilin sonlarında satmağa başlaya biləcəyinə ümid edir. Şirkət, ucuz elektrik aviasiyası ilə canlandırıla bilən qonşu şəhərlər arasındakı hava əlaqələri üçün onun ideal olduğunu düşünür. Məsələn, yarım saatlıq uçuş üçün Magni500 motoru cəmi 6 dollar elektrik enerjisi "yandırdı". Batareyanın uçuşlar arasında 40 dəqiqə doldurulmasına ehtiyac olur.\nBununla belə, Qanzarski ümid edir ki, 1600 km-dən az olan bütün uçuşlar 15 il ərzində tam elektrikli olacaq.\nİsrailin Eviation şirkəti ilə birlikdə, magniX, doqquz yerlik biznes jeti inkişaf etdirir. Alice təyyarəsi hər biri 375 at gücünə malik üç Magni250 mühərriki ilə təchiz ediləcəkdir. Bu, aviaşirkətin xərclərini 70% azaldacaq.


Ərəb mətbuatı azərbaycanlı şərqşünasın məqaləsini yayıb | Hokm.Az\n02 Mart 2021 - 00:29 169\nHokm.az AZƏRTAC-a istinadən xəbər verir ki, “Əl Dovlə”, “Ənbaarmasr”, “Nile1”, “Əl Hərir”, “Aldiplomasy” və digər mətbuat orqanlarında yayılmış məqalədə xalqımızın ümummilli lideri Heydər Əliyevin hakimiyyətə qayıdışından sonra İslam dünyası, ərəb ölkələri ilə əlaqələrə xüsusi diqqət yetirildiyi, qarşılıqlı faydalı əməkdaşlığın inkişaf etdirildiyi qeyd olunur. Müəllif yazır: “İslam dünyası ilə əlaqələri inkişaf etdirmək, ikitərəfli və çoxtərəfli formatda əməkdaşlığa nail olmaq Dağlıq Qarabağ probleminin müsəlman aləminə, eyni zamanda, ərəb ölkələrinin mövcud imkanlarından istifadə edərək bütün dünyaya çatdırmaq baxımından önəmli idi. Çünki Dağlıq Qarabağ münaqişəsi meydana gələn ilk illərdə Ermənistan beynəlxalq aləmdə belə bir yalan rəy formalaşdırırdı ki, guya sözügedən münaqişə dini zəmindədir və Azərbaycan Dağlıq Qarabağda xristian olan erməniləri sıxışdırır. Bunun əksini sübut etmək üçün Azərbaycana İslam aləminin siyasi dəstəyi vacib idi. Eyni zamanda, mühüm beynəlxalq humanitar təşkilatlarla yanaşı, İslam fondları, yardım cəmiyyətlərinin də azərbaycanlı qaçqın və məcburi köçkünlərə dəstək göstərməsinə nail olmaq lazım idi. Bu baxımdan ilk addım olaraq ümummilli lider Heydər Əliyevin 1994-cü ildə Səudiyyə Ərəbistanına səfəri xüsusi əhəmiyyət kəsb edirdi”.


AtaBank Mastercard debet və kredit kart sahiblərinə 15% endirim təklif edir!. | Face of Marketing\nOrdan-Burdan » AtaBank Mastercard debet və kredit kart sahiblərinə 15% endirim təklif edir!\nTarix : 2017-08-17 14:35:15 | Baxılıb : 269\n“AtaBank” ASC ilə “MasterCard” beynəlxalq ödəniş sisteminin yeni birgə reklam aksiyasına start verilib. AtaBank Mastercard və ya Maestro debit və kredit kart sahibləri “MyDutyFree” saytı (www.mydutyfree.net) və ya “App Store”/”Play Store”dan yüklənən tətbiq vasitəsilə əvvəlcədən sifariş etməklə Heydər Əliyev Beynəlxalq Hava Limanında yerləşən “Duty Free” mağazalarında mallara 15% endirim əldə edə bilərlər.\n“MyDutyFree” saytı və ya tətbiq üzərindən seçdiyiniz məhsulu əvvəlcədən sifariş edirsiniz;\nSifarişi edərkən müvafiq xanaya “MastercardBaku” promokodunu daxil edirsiniz;\nUçuş tarixinizdə Heydər Əliyev Beynəlxalq Hava Limanı, 1-ci Terminalda yerləşən xüsusi “MyDutyFree” kassalarında istənilən növ “AtaBank”-ın “Mastercard”/”Maestro” plastik kartları ilə ödənişi həyata keçirisiniz.\nMəhsulun tam dəyəri “AtaBank”-ın “Mastercard”/”Maestro” plastik kartları ilə ödənilməlidir.\nKampaniya 7 avqust 2017-ci il tarixindən 31 dekabr 2017-ci il tarixinədək etibarlıdır.


"İşdə oturmağa utanırıq, axı bizi niyə çağırmırlar"\n00:40 28 Yanvar 2021\n23:14 02.10.2020 (Yenilənib 23:15 02.10.2020) Qısa URL\nAdi vətəndaşların sosial şəbəkələrdəki yardım çağırışına anında yüzlərlə vətənpərvər müsbət reaksiya verir\nBAKI, 2 oktyabr — Sputnik. Bu gün hər kəs ön cəbhəyə yardım etməyə çalışır. Bəzən adi vətəndaşların sosial şəbəkələrdəki yardım çağırışına anında yüzlərlə vətənpərvər müsbət reaksiya verir. Vətəndaşlar yardımlar toplayır, cəbhə bölgəsinə gedirlər. Eyni zamanda şirkətlər, restoranlar Silahlı Qüvvələrə yardım fonduna yardım edirlər.\nKristal Abşeron tikinti şirkətinin marketinq şöbəsinin rəisi Rəşad Qurbanov qeyd edib ki, şirkət Silahlı Qüvvələrə yardım fonduna 200 min manat yardım edib.\n"Bu, bizim ilk yardımımız deyil. Dövlətimizin, ölkəmizin hər bir anında yanındayıq. Bu, bizim yardımların görünən tərəfidir. Şirkətin rəhbərliyi etdiyi yardımların açıqlanmasının tərəfdarı olmadığı üçün, etdiyimiz çox işləri gizli saxlayırıq. Bu gün isə hamı bir olmalıdır. Bizim etdiyimiz yardımı paylaşmaqda məqsədimiz, digər şirkətləri də gücü çatdığı qədər yardım etməyə təşviq etməkdir".\nÖn cəbhəyə göndərilən yardım\nEmin Tarverdiyev də ön cəbhəyə yardım edən şəxslərdəndir. O qeyd edir ki, bir neçə gün əvvəl Füzuli rayonuna ön cəbhəyə yardımlar aparıb.\n"Biz rayonların ərazisindən keçdikcə, qürur hissi yaşayırdıq. Təsəvvür edin, uşaqlar əllərində bayraqlar yol kənarında durub. Bölgələrin sakinləri də boş dayanmır. Kimin nəyə gücü çatırsa, yardım edir. İmkanı olmayan şəxslər yolları təmizləyir", - deyən E.Tarverdiyev qeyd edib ki, yenidən yardımlar toplayaraq cəbhə bölgəsinə gedəcək.\nOnun sözlərinə görə, yardımlara hər kəs imkanından asılı olaraq qoşulur. Yəni 1 manatı olan bir manat, 1000 manatı olan 1000 manat yardım edir:\n"Biz bu gün arxa cəbhədə yardım edirik. Ali Baş Komandanın əmrini gözləyirik. Ehtiyac olarsa, ön cəbhədə döyüşəcəyik".\nRamil Vəliyev də cəbhə xəttinə yardım toplayan şəxslərdəndir: "Biz özümüz Səfərbərlik Xidmətindən qeydiyyatdan keçib, mesaj, zəng gözləyən adamlarıq. Vallah, işdə oturmağa utanırıq. Bəs niyə bizi çağırmırlar, yaşımız düşür, müraciət də etmişik. Buna görə də iş yoldaşları Səlim Hacıyev və Heydər İmanquliyevlə qərar verdik ki, yardım toplayaq əsgərlərimiz üçün. Mən də öz sosial şəbəkə profilimdə yardım toplamağa başladım. Kimin nəyə gücü çatır, qoşulsun bizim kampaniyaya. Tanımadığımız insanlar bizə qoşulurlar. Bu, çox qürurvericidir".\nOnun sözlərinə görə, əsgərlərimiz üçün əsasən siqaret, tibbi ləvazimatlar, qida və alt geyimləri toplanır.\nMüğənni Elçin Şəfizadə könüllü şəkildə müraciət etsə də, ön cəbhəyə aparılmadığı üçün, cəbhəyə yardım kampaniyasına başlamaq qərarı verib:\n"Mən hər zaman bacardığım qədər kömək etməyə çalışıram. Ancaq müharibə başlayandan əsgərlərimiz üçün yardımlar toplayıb apardım. Ayın 27-29-u Füzulidə idim. Vallah qürurverici hissdir. Gözlərim yaşarır. Bizim xalqımız güclü xalqdır, vətənpərvərdir. Kaş hamı əlindən gələn yardımı etsə".\nPərvin Dunusov da ön cəbhəyə yardım toplayan vətəndaşlarımızdandır. Onun sözlərinə görə, topladıqları yardımı Tərtər bölgəsinə aparacaqlar: "Vətən, Vətən sağ olsun! Ürəyimiz ancaq vətən üçün döyünür".\nQeyd edək ki, Ali Məhkəmənin hakimləri və əməkdaşları vətəndaş fəallığı və orduya dəstək nümayiş etdirərək mütamadi olaraq əməkhaqlarının bir hissəsini Silahlı Qüvvələrə Yardım Fonduna köçürürlər. Azərbaycan Respublikası Ali Məhkəməsinin hakimləri və əməkdaşları Silahlı Qüvvələrə Yardım Fonduna 120 min manat məbləğində pul vəsaiti köçürüblər.\nBakı Tekstil Fabriki isə cəbhəyə 70 min manatlıq yardım göndərib. Fabrikin direktoru, Azərbaycan Qadın Sahibkarları Assosiasiyasının sədri Səkinə Babayeva Sputnik Azərbaycan-a açıqlamasında bildirib ki, əsgərlərimiz üçün alt paltarları, corablar istehsal edilərək göndərilir. Həmçinin cəbhəyə yardım üçün fabrikdən mal alan əhaliyə həmin istehsal edilmiş mallar maya dəyərinə satılır:\n"Biz bu addımı ona görə atmışıq ki, cəbhə bölgəsinə yardım etmək istəyənlərin bu niyyətinə dəstək olaq. Biz cəbhəyə yardım üçün alınan mallardan heç bir mənfəət gözləmirik. Təki xalqımız bu məsələdə həmrəy olsun!"\nAzərbaycanın minlərlə vətəndaşı cəbhə bölgəsində düşmənlə üz-üzə duran əsgərlərimizə yardım etməyə çalışır.


Statistika: Sosial Mediya Müştəri Xidmətinin Böyüməsi | Martech Zone\nBu yaxınlarda mənim oxuduğunuz ola bilər Twitter-də Waze ilə müştəri təcrübəsi bir səhv bildirdiyim zaman. Cavabdan daha az təsirləndim. Getdikcə daha çox müştərinin sosial mediaya üz tutması və müştəriyə qayğı məsələlərində bir həll gözlədiyi üçün tək mən deyiləm. Müştərilərimdən bəzilərinə sosial mediada müştəri cavabının nə qədər kritik olduğunu söylədiyim zaman çox xoşbəxt deyildilər, amma bu bir ictimai forum və şirkətinizin parlaması üçün fövqəladə bir fürsətdir.\nKeyfiyyətli müştəri dəstəyi və uyğun sosial media strategiyası müəssisələr üçün vacibdir. Bu infoqrafik sosial media platformalarının istənilən işə əlavə edə biləcəyi əhəmiyyəti və dəyəri təqdim edir.\nƏslində hər 1 sosial media istifadəçisindən 4-i sosial media vasitəsi ilə şikayət etdi və 63% -i kömək gözləyir. İnsanlar söhbət, e-poçt və ya telefondan daha çox müştəri baxımı üçün sosial mediaya üstünlük verirlər. Bu infoqrafik, Sosial Mediya Müştəri Xidmətinin Yüksəlişi, bu gözləntiləri, trendləri və markaların necə cavab verməli olduğunu ətraflı izah edir.\nMənimki dinləməyi məsləhət görürəm Dell'in sosial mediası ilə podcast bunu necə edəcəyinizi öyrənmək üçün komanda. Dell, bütün işçilərinin sosial media vasitəsi ilə birbaşa dəstək təmin edə biləcəyi bir qrupa sahibdir. Bu o deməkdir ki, hər hansı bir işçiyə şikayət edə bilərsiniz və onlar müştəri xidməti komandasını istiqamətləndirəcəklər. Yalnız bu deyil, təyin olunmuş komandanın bütün səviyyələrdə dəstəyi və müştərilərin xoşbəxt olmasını təmin etmək üçün vəziyyətləri həll etmək üçün muxtariyyəti var.\nSosial Mediada Pis Müştəri Təcrübəsi Probleminin Riskləri Nədir?\nZəif cavab müddəti müştəri mübahisəsində% 15-ə qədər artıma səbəb ola bilər\nSosial media vasitəsilə cavab verməsəniz, insanların 30% -i bir rəqibə müraciət edəcəkdir\nŞikayətə cavab verməmək müştəri vəkilliyini% 50 qədər azaldır\nİnsanların 31% -i pis bir müştəri xidməti təcrübəsi olduqdan sonra onlayn mesaj göndərir\nSınıfın ən yaxşı müştəri baxımı, müştəri istiqamətləndirmələrindən əldə edilən gəlirin illik 81% daha çox artmasına səbəb olur və İnvestisiya Gəlirliyi% 30.7-dir!\nSosial Media Müştəri Xidmətinin ROI nədir?\nƏn yaxşı sosial müştəri baxımı təcrübəsi olan şirkətlər% 92 müştəri saxlama təcrübəsi\nTweet-ə cavab verən bir hava yolu şirkəti, əməliyyat başına gəlirin 8.98 dollar (və ya% 3) artmasına dəyər\nBir Tweet-ə cavab verən bir teleko, əməliyyat başına gəlirin 8.35 dollar (və ya% 10) artmasına dəyər\nBir Tweet-ə cavab verən bir pizza zənciri, trnsaction başına gəlirin 2.84 dollar (və ya% 20) artmasına dəyər\nBudur tam infoqrafik məlumat Veb səhifə inşaatçıları:\nTags: Müştəri Xidmətləriinvestisiya gəliritweet başına gəlirROIsosial mediasosial media müştəri xidməticuqquldamaq\nOnlayn Proqram Kataloqları Platformanın Dostudur, yoxsa Rəqib?\n30 da 2017, 9: 13 AM\nMüştəri xidməti üçün sosial mediadan səmərəli istifadə də təşkilatı digər pozucu hadisələrdən təcrid etməyə kömək edə bilər. Spektr üzrə Parlaq Evin işini götürək. Keçid zamanı onlar yüksək səviyyədə cavabdehliyi qoruyub saxlaya bildilər və bu, şübhəsiz ki, müştəriləri tərəfindən yüksək qiymətləndirildi.


İnternet asılılığının səbəbləri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nİnternet və sosial şəbəkələrdə aktivlik bəzən boşanmalara səbəb olur\nİnternet həyatımızın ayrılmaz hissəsinə çevrilib. Kompüterdən istifadə edən insanların ayrı-ayrı sosial şəbəkələrdə “dövr etməsi”, dostluq və tanışlıqlar şəbəkəsi isə artıq gündəlik normaya çevrilməkdədir. Amma bəlkə heç birimiz təsəvvür eləmirik ki, ilk baxışdan çox cəlbedici, dostlarla bol görünən bu virtual dünya real həyatımızda müxtəlif problemlərə yol açır.\nAzərbaycanda hər 27 nəfərindən biri “Facebook” istifadəçisidir\n“Sosial şəbəkə” termini elmi leksikona 1954-cü ildə ingilis sosioloq Barns tərəfindən daxil edilib. Tərifə görə, sosial şəbəkə sosial obyektlərdən (birlik, sosial qrup, insan) ibarət olan qovşaqları birləşdirən sosial strukturdur. İnternetdə sosial şəbəkə interaktiv, çoxlu istifadəçisi olan saytdır. İlk sosial şəbəkənin yaranması ötən əsrin 90-cı illərinin ortalarına təsadüf edir. Bu “odnoklassniki.ru”-nun sələfi hesab edilən “classmates.com” idi. 1999-cu ildə yaradılan “Livejournal”, 2003-cü ildə meydana çıxan “MySpace” də öz növbəsində xeyli populyarlıq qazandı. Hazırda sosial şəbəkələr içərisində ən populyarı 2004-cü ildə yaradılmış “Facebook” hesab edilir. 2006-cı ildə Rusiyada yaradılan “odnoklassniki” və “V kontakte” də xeyli populyardır.\n2011-ci il fevralın 1-ə olan məlumata əsasən, bu ilin yanvar ayı ərzində “Facebook” sosial şəbəkəsində qeydə alınmış Azərbaycan istifadəçilərinin sayı 12,4% və ya 38,2 min nəfər artaraq 312 720 nəfərə çatıb. Azərbaycan əhalisinin 3,7%-i və ölkədə mövcud internet istifadəçilərinin 8,4%-i “Facebook”dan yararlanır. Bu isə o deməkdir ki, Azərbaycan vətəndaşlarının hər 27 nəfərindən biri “Facebook” istifadəçisidir. Sözügedən şəbəkədən Azərbaycanda istifadə edənlərin 50%-i 18-24 yaş qrupuna, 26%-i 25-34 yaş qrupuna, 9%-i 16-17 yaş qrupuna, 6%-i 13-15 və 35-44 yaş qruplarına, 2%-i 45-54 yaş qrupuna, 1%-i isə 56-64 və 65-dən yuxarı yaş qruplarına aiddir. Azərbaycanda “Facebook”dan istifadə edənlərin 63%-i kişilərdir. Hazırda Azərbaycan “Fecebook” şəbəkəsində istifadəçilərin sayına görə Latviya, Qazaxıstan, Belarus, Moldova, Ermənistan, Özbəkistan, Qırğızıstan, Türkmənistan, və Tacikistanı qabaqlayaraq 94-cü yeri tutur. Rusiya bu siyahıda 3 663 900 istifadəçi ilə 29-cu yerdə qərarlaşıb. Qeyd edək ki, “Facebook” sosial şəbəkəsinin istifadəçilərinin ümumi sayı 618 517 020-yə çatıb.\nSosial şəbəkələrdən istifadə ailədaxili münasibətlərə ləkə gətirir\nAzərbaycan Milli Elmlər Akademiyasının İnformasiya Texnologiyaları İnstitutunun direktoru Rasim Əliquliyev APA-ya bildirib ki, sosial şəbəkələrin meydana gəlməsi XXI əsrin ən böyük inqilablarından biri olmaqla yanaşı, bir sıra problemlər də yaradıb: “Təkcə “Facebook” sosial şəbəkəsinin 500 milyondan artıq “sakini” var. Elə bil yeni bir internet dünya, yeni bir internet ölkə yaranıb, insanlar da bu ölkənin vətəndaşlarına çevrilib. Bu “vətəndaşlar” bir-birinə qarşı istənilən münasibəti göstərə bilərlər. Amma bu, real münasibətlərdən fərqli olaraq, bir qədər hüquqdan kənar münasibətlərdir. Çünki hər bir ölkədə sosial münasibətlər qanun əsasında qurulur, əgər onlar bir-birinə qarşı hansısa təhqirə yol verirlərsə, qanun işə düşür, Konstitusiya öz sözünü deyir. Amma internet üzərində virtual sosial şəbəkələrin meydana gəlməsi artıq qanundan kənar mühit yaradır. Sosial şəbəkələrin bu gün yaratdığı ən böyük problem budur. Belə qanundan kənar mühit başqa dinləri, başqa mədəniyyətləri, başqa mental dəyərləri daşıyanları birdən-birə sosial mühitə gətirir. İkinci ən böyük problem ondan ibarətdir ki, sosial şəbəkələrin qanundan kənar mahiyyəti insanların içində olan ədəbsizlik, mədəniyyətsizlik və tərbiyəsizliyi üzə çıxarır. Birdən-birə hər bir vətəndaş ailənin üzvü olmaqla, həmin qanuni tələblərdən və mental dəyərlərdən uzaqlaşır, onun daxilində olan gizli, ictimai qınaqdan kənarda olan “mən”i üzə çıxır. O “mən” ictimai mühitdən kənar, çox təhlükəli “mən”dir. O “mən”in içərisində tərbiyəsizlik, əxlaqsızlıq var. İnsanlar ata-anasının, müəlliminin, qonşusunun yanında demədiyini orda demək imkanı əldə edir. Və düşünür ki, bu qanundan kənardır, bunu heç kim bilmir, düşünür ki, burda özünü gizlədə, anonimliyini təmin edə bilər. Həmin insan abstrakt olan bir azadlıq mühitinə düşür. Amma o azadlıq təhlükəli azadlıqdır. Ona görə ki, burda tənzimləyici mexanizmlər yoxdur. Çünki XXI əsrin internetinin yeni dəyərləri hələ formalaşmayıb”. R. Əliquliyevin sözlərinə görə, belə hüquqdan kənar mühit ziyanlı bir “kislota” kimi ailə münasibətlərində özünü göstərir: “Ənənəvi, mental dəyərlərə söykənən ailə münasibətlərinə sosial şəbəkələrin gəlməsi ailənin daxilində olan münasibətlərə ləkə gətirir. Baxırsan ki, qadın sosial şəbəkədə olur, özünün marağında olan insanları tapır, ər burda öz marağında olan insanları tapır, qız burda tapır, oğul orda tapır. Ailə məkan kimi qalır, amma daxilində olan dəyərlərə turşu düşdüyü üçün onları dağıtmağa başlayır. Ailə daxilində kiçikdən böyüyə, böyükdən kiçiyə olan münasibətlər istiqamətini dəyişir. Ailə üzvlərinin hər biri sosial şəbəkələrin subyektlərinə çevrilir, bununla da ailənin daxilində olan struktur dağılmağa başlayır. Ailə daha əvvəlki ailə olmur, milli mənəvi dəyərlərin daşıyıcısı olmaq funksiyasını get-gedə itirməyə başlayır. Ailədə olan hər bir insan artıq özünü azad subyekt kimi hiss edir. Bu da, əlbəttə ki, mental dəyərlərə, ölkənin böyük qanunlarına ziddir. Ailə institutu yeni bir forma alır. Sosial şəbəkələrin gələcəkdə cəmiyyətə vəd etdiyi münasibətlər bundan ibarətdir”.\nSosial şəbəkə boşanmaya da səbəb olur\nQadın Krizis Mərkəzinin rəhbəri Mətanət Əzizova APA-ya bildirib ki, rəhbərlik etdiyi quruma sosial şəbəkələrdə yaranmış problemlərlə əlaqədar müraciət edən şəxslərin dəqiq statistikası aparılmasa da, müraciət edənlər var. Bəzən internet və sosial şəbəkələrdə aktiv iştirak etmə boşanmaya da səbəb olub. Yaxud da bu, ailədə münaqişə yaradıb. Bəzən şəbəkələrdə iştirak ailə zorakılığının bir elementi də ola bilər: “Mərkəzə bəzən kişilər müraciət edərək bildiriblər ki, həyat yoldaşı ona xəyanət edib. Söhbət edərkən məlum olur ki, xanım hansısa sosial şəbəkədə olub, köhnə dostları, sinif yoldaşları ilə danışıb. Evin kişisi bunu virtual xəyanət sayıb. Həyat yoldaşının internetdə kiminləsə yazışmasını xəyanətə bir addım qəbul edib. Bəzən isə əksinə olur. Xanımlar köhnə dostları ilə sosial şəbəkələrdə yazışan həyat yoldaşlarının hərəkətini xəyanət kimi qəbul edirlər. Bütün bunlar əvvəlcə xırda münaqişəyə, sonra isə boşanmaya səbəb olur. Maraqlıdır ki, müraciət edənlərin arasında evdar qadınlar deyil, ali təhsilli şəxslər də var. Bizə bir həkim qadın müraciət etmişdi, onun həyat yoldaşı kütləvi informasiya vasitələrinin birində çalışır. O, həyat yoldaşına çoxlu məktublar yazıldığını görüb bunu düzgün qəbul etməyib, son nəticədə də onlar boşandılar. Bəzən tənhalığa görə bizə müraciət edən insanlara hansısa saytlarda özlərinə dost tapmağı məsləhət görürük. Amma fikir verirəm ki, son vaxtlar gənclərin arasında sosial şəbəkələrdə çərçivələrə əməl etməmək, özlərini apara bilməmək tendensiyaları artıb. Bəzən mədəniyyətsizlik, hətta tərbiyəsizlik belə edirlər. Bu, xoşagəlməz hallara gətirib çıxarır. Mən də sosial şəbəkənin üzvüyəm, özümə qarşı orada təhqir, söyüş də olub. Hətta elə vəziyyət yaranıb ki, o sosial şəbəkədən çıxmalı olmuşam”.\nM. Əzizova deyib ki, adətən sosial şəbəkələr üzündən problemi yaranan şəxsləri psixoloq yanına göndərirlər: “Əgər insanda qısqanma varsa, o, baxmayacaq ki, bu sosial şəbəkədə, yoxsa real həyatda olub. Bəzən həyat yoldaşı hədsiz qısqanan qadınlara təklif edirik ki, müvəqqəti olsa da, sosial şəbəkədən çıxsınlar. Ailədə vəziyyət düzələndən sonra isə yenidən sosial şəbəkəyə qayıda bilərlər. Məncə, elə sosial şəbəkələr var ki, həqiqətən də problem yarada bilər. Elə insanlar var ki, sosial şəbəkələrdən tanışlıq, pornoqrafik şəkilləri və saytları bir-birinə ötürmək üçün istifadə edilər. Məhz sosial şəbəkələrdən düzgün istifadə edilmədiyinə görə biz təklif edirik ki, onlar bu şəbəkələrdən uzaqlaşsınlar. Ailədə iki insan bir-birinə xoş sözlər deyib ünsiyyət yaratmaqdansa, real həyatı internet həyatına dəyişir. Bu da onların bir-birindən uşaqlaşmasına və sonda boşanmasına səbəb olur. İnternetdən uzaqlaşmaq bəzən ailədə barış yarada bilər”.\nM. Əzizovanın sözlərinə görə, problemlərdən çıxış yolu kimi təbliğatı gücləndirmək lazımdır: “Hər bir insan bilməlidir ki, sosial şəbəkədən istəyi nədir. Bu, narkotik kimi bir şeydir. Bəzən insan bu saytlara o dərəcə bağlanır ki, bir gün bu sayta girməsə özünü çox narahat hiss edir. İnsanları öyrətmək lazımdır ki, sosial şəbəkələrlə necə davranmaq lazımdır. Hər bir insan bilməlidir ki, internetdə nə qədər oturmalıdır. Şəbəkələrin müsbət və mənfi tərəfləri tam açıqlanmalıdır. Əgər bu, ailədə problem yaradırsa, buna əvvəlcədən fikir vermək lazımdır. Əgər həyat yoldaşı internetdə gündən-günə daha çox vaxt keçirirsə, deməli, bu, artıq qadın və kişi üçün bir şüuraltı zəng olmalıdır. Buna qarşı mübarizə aparmaq, tez-tez qonaq getmək, ünsiyyəti artırmaq, havaya çıxmaq lazımdır. Hələlik sosial şəbəkələrdə çox vaxt keçirmə kütləvi təhlükəyə çevrilməyib. Sosial şəbəkələrdə oturmaqdansa, tanışlıq və porno saytlarda oturmaq daha çox ailələrin dağılmasına səbəb olur. Sosial şəbəkənin əsas məqsədi ünsiyyət və dostluq qurmaqdır. Amma bizdə bu şəbəkələrdən düzgün istifadə olunmur”.\nSosial şəbəkələrin yaratdığı problemlər üzündən psixoloqlara müraciət edən şəxslərin sayı həddindən artıq çoxdur\nPsixoloq Azad İsazadə APA-ya bildirib ki, sosial şəbəkələr cəmiyyətdə ünsiyyət yaratmaq tələbindən yaranıb: “Şəhərlərdə daş evlərin içində oturub bir-birimizlə ünsiyyət qurmuruq. Sosial şəbəkələr imkan verdi ki, insanlar sərhədsiz, kimlə istəyir ünsiyyət qursun. Mən hesab etmirəm ki, sosial şəbəkələr birbaşa boşanmaların sayına təsir göstərir. Sadəcə ailə üzvlərindən biri sosial şəbəkədə kiminləsə ünsiyyət qurmuş həyat yoldaşını qısqana bilər. Amma bir şeyi başa düşməliyik ki, cütlükdə əks tərəf ünsiyyət axtarırsa, deməli, problem onun özündə deyil, əks tərəfdədir. Həmin şəxs qarşı tərəfə lazım olan ünsiyyəti verə bilmir ki, o da bunu kənarda, tanış olmayan insanda axtarır”.\nA. İsazadənin sözlərinə görə, sosial şəbəkələrin yaratdığı problemlər üzündən psixoloqlara müraciət edən şəxslərin sayı həddindən artıq çoxdur: “Bunların arasında hətta boşanmaya gətirən hallar da var. Şəbəkə sadəcə vəsait kimidir. Ailənin içində problem olur ki, kişi və ya qadın axşamlar internetdə yazışır. Amma internetdə cins yoxdur. Çünki orada yazılan kişi və ya qadın adının arxasında bilinmir kim oturub, onun sifəti necədir, yaşı neçədir. İnternet cinssiz mühitdir. Ona görə internetə qısqanmaq da düzgün deyil. Sadəcə, kimsə mənimlə ünsiyyət qurmursa, internetdə ünsiyyət qurursa, deməli, problem mənim özümdədir”.\nPsixoloq deyib ki, hazırda sosial şəbəkədə yaranmış problemlərlə əlaqədar ona müraciət edən 8 nəfərlə iş aparır. Yanvar ayı başlayandan isə belə problemli 15 şəxsə psixoloq yardımı göstərib: “İldən-ilə internetlə bağlı edilən müraciətlərin forması dəyişir. İki il əvvəl daha çox kompüter oyunları ilə bağlı problem yaranırdısa, indi daha çox sosial şəbəkələrlə bağlı müraciət edirlər. Adətən bir nəfər bütün şəbəkələrdə olur. Birindən çıxır, o birisinə girir. Bu zaman həm də gecə yuxusu ilə bağlı problem yaranır. Bütün gecəni otururlar, ünsiyyətdə olduqları insanlar gedib yatmayana qədər yatmırlar. İnsanları sosial şəbəkələrdə bu qədər vaxt keçirməyə ünsiyyətin çatışmazlığı vadar edir. Əsasən də gənclər ünsiyyət qurmaq, əylənmək üçün istər-istəməz maddi vəsait xərcləməlidirlər. Amma internetdə oturub eyni vaxtda bir neçə dostla ünsiyyətdə olmaq mümkündür. İnsanlar bir növ öz həyatlarını sosial şəbəkələrə açıb tökürlər. Burada heç bir norma yoxdur”.\nA. İsazadənin sözlərinə görə, psixoloqa müraciət edənlər içərisində yeniyetmələr, xüsusən də yeniyetmə qızlar üstünlük təşkil edir: “Əsas problem yenə də ünsiyyətdir. Oğlanlar yenə harasa çıxa bilirlər. Qızlar üçün isə evdən kənar ünsiyyət bir qədər problemləşib. Əsasən də axşamlar. Əvvəllər telefon əsas ünsiyyət vasitəsi idi, indi “Facebook” onu əvəz edir. Elə olub ki, ailədə əvvəlcə biri, sonra onun acığına o biri internetdə tanışlıq yaratmağa başlayıb. Sonda ikisində də bu məsələ açılıb, konflikt yaranıb, proses boşanmaya qədər gəlib çıxıb. Demirəm səbəb şəbəkədə fəaliyyət göstərmək idi, amma bu, onların arasında olan çatı daha da genişləndirdi və son damla oldu”.\nDin sosial şəbəkələrdə tanışlıqların əleyhinə deyil\n“Məşədi Dadaş” məscidinin axundu Hacı Şahin Həsənli APA-ya bildirib ki, hər hansı yenilik, elmi tərəqqi dini baxımdan müsbət qiymətləndirilir. Problem heç də sosial şəbəkələrin varlığında deyil, onlardan hansı məqsədlərlə istifadə olunmasındadır: “İstisna eləmək olmaq ki, bəzi hallarda insanlar arasında virtual tanışlıqlar ailələrin dağılmasına səbəb ola, onların əxlaqına mənfi təsir göstərə bilir. Amma bunun günahını sosial şəbəkələrdə axtarmaq düzgün olmazdı. Ümumiyyətlə, bunun əsas günahını insanların bu və ya digər əxlaqi dəyərlərə bağlılığında görmək lazımdır. Şəbəkələrin varlığı müsbət haldır. İnsanlar kiminləsə ünsiyyət qurmaq, tanışlıqlarını artırmaq istəyir, bu normaldır. Din də bu cür tanışlıqların əleyhinə deyil. Əsas olan ünsiyyətin mövzusudur. Bu isə sosial şəbəkələrlə yox, cəmiyyətin mənəvi durumu ilə bağlıdır”.\nAzyaşlı uşaqların sosial şəbəkələrdə iştirakının əleyhinə olduğunu bildirən axund deyib ki, valideynlər tərəfindən bunun qarşısını almaq üçün nəzarət mexanizmləri olmalıdır: “Belə hallara qarşı mübarizə aparmaq üçün cəmiyyətin immuniteti olmalıdır. Azyaşlılar özbaşına buraxılarlarsa, bunun ciddi fəsadları ola bilər”.\nİnsanlar sosial şəbəkələrin müsbət cəhətləri ilə yanaşı, mənfi cəhətlərini də bilməlidirlər\nRabitə və İnformasiya Texnologiyaları Nazirliyinin informasiya cəmiyyətinin inkişafı şöbəsinin müdiri İsfəndiyar Əliyev də APA-ya bildirib ki, Azərbaycanda internet və sosial şəbəkələrlə bağlı tənzimlənmə aparılmır. Ona görə də ölkədə sosial şəbəkələr tam müstəqil fəaliyyət göstərir: “Sosial şəbəkələrin müsbət cəhəti də çoxdur. İnsanların bir-biri ilə ünsiyyət qurmasında, müəyyən məsələlərin müzakirəsində çox böyük üstünlüklər yaradır. Amma sosial şəbəkələrdən düzgün istifadə etmədikdə müəyyən problemlərə rast gəlmək olar. Xüsusən insanların aldadılması, müxtəlif cərəyanlara cəlb edilməsi mümkündür. Ən vacib məqam insanların bu sahədə maarifləndirilməsidir. İnsanlar sosial şəbəkələrin müsbət cəhətləri ilə yanaşı, mənfi cəhətlərini də bilməlidirlər. Bilirsiniz ki, sosial şəbəkələrdə çoxlu sayda informasiya toplanır. Bu informasiyalardan pis məqsədlər üçün də istifadə edilə bilər. Buna görə də sosial şəbəkələrdə işləyərkən mütləq məlumatlı olmaq lazımdır. Orda gənclərimizi, qızlarımızı bizim istəmədiyimiz cərəyanlara cəlb etmək imkanları var. İnsanları aldadaraq, müəyyən münasibətlər quraraq onlardan sonra istifadə edə bilərlər. Bu təhlükə hər zaman var. Buna görə də insanlar çox diqqətli olmalıdırlar. Sosial şəbəkələrə daxil olarkən insan özü haqqında məlumatlar yerləşdirir. Öz profilinizi özü yaradır. Sonra həmin informasiyalar onun əksinə istifadə oluna bilər”.\nBir daha internet asılılığının fəsadları barədə...\nİnternet asılılığı insanlarda bir sıra fiziki və psixoloji fəsadların yaranmasına səbəb olur. Bu isə həm onların özləri, həm də cəmiyyət üçün arzuolunmaz haldır. Mütəxəssislərin qənaətincə, internet asılılığının əsas psixoloji fəsadları bunlardır:\n- İş və ya təhsillə bağlı problemlərin aranması.\nİnternetdə uzun müddət vaxt keçirmə karpal kanalı sindromu (əl əzələlərinin uzun müddət gərilməsi nəticəsində yaranan problem), gözlərdə quruluq, miqren tipli baş ağrıları, bel ağrıları, qida rejiminin pozulması, şəxsi gigiyenaya qarşı etinasızlıq, yuxusuzluq kimi fiziki fəsadlar da yaradır.\n24 iyul 2011 16:03\nMENDE INTERNETDE COX OLURAM AMA BU MENDE ASILILIG YARATMAYIB HELEKI... MUELLIFE TEWEKKUR\n24 iyul 2011 12:22\n24 iyul 2011 12:04\n24 iyul 2011 09:54\n24 iyul 2011 01:22\n24 iyul 2011 01:19\n24 iyul 2011 00:46\n24 iyul 2011 00:45\n24 iyul 2011 00:26\n24 iyul 2011 00:20\n24 iyul 2011 00:18\nNizami Gencevi yaxsi deyib-\nBir inci safligi olsa da suda,\n24 iyul 2011 00:01\nGOZEL XEBERDI. DOQURDAN DA BELEDI...XEBERE GORE SAQOLUN...\n24 iyul 2011 00:00\ntesekkur xebere gorem..men sexsen bura cox bagliyam girdim cixmaq bilmirem


Hoffman 2020 modelləri son zamanların internetdə ən çox axtarılan məhsullarındandır. Hoffman brendi texnoloji avadanlıqlar istehsal edən bir brenddir. Məhsullarında daha çox müştəri məmnuniyyəti və keyfiyyətə önəm verən brend bütün dünyada və eləcə də ölkəmizdə olduqca sevilir. Şəhərimizdə bir çox mağaza və online satış saytlarında müştərilərə Hoffman 2020 modelləri təklif ollunsa da ən sərfəli Hoffman 2020 modelləri Kontakt Home mağazalarında müştərilərə təklif olunur.\nHoffman 2020 modelləri şəhərimizdə ən sərfəli qiymətlərlə burada!\nHoffman 2020 modelləri Kontakt Home mağazalarında sizlər üçün! Burada dünyaca məşhur Hoffman brendinin istehsalı olan son model və funksional telefonlar müştərilərə sərfəli qiymətlər və orijinallığa zəmanətlə təklif olunur. Ev üçün müasir texnologiyalar istehsal edən Hoffman brendi olduqca keyfiyyətli və davamlı məhsulları ilə seçilir. Həmçinin burada məhsulları sadəcə nağd ödənişlə deyil sərfəli kredit şərtləri ilə də əldə etmək mümkündür. Siz də telefon almağı düşünürsünüzsə seçiminizi Kontakt Home mağazalarından edin və xəyallarınızdaki telefona sahib olun!


““ElMed” klinikası və həkim Elman Əzizov...” - Nazim adları açıqladı - Azinforum.az İnformasiya Portalı\nAna səhifə / ““ElMed” klinikası və həkim Elman Əzizov…” – Nazim adları açıqladı\n““ElMed” klinikası və həkim Elman Əzizov…” – Nazim adları açıqladı\n– Nazim müəllim, ölüm xəbəriniz yayıldı. Bu xəbər sizə necə təsir etdi?\n– Müalicənizi davam etdirirsiniz?\n– Artıq müəlicəm bitib. Bakıda qalacağam. Reabilitasiya dövrünü keçirəm. Özümü normal hiss edirəm. Müayinə və müalicə dövrü geridə qaldı.\n– İnşallah sentyabr ayından səhnəyə qayıdacağam. Yeni musiqilərimlə dinləyicilərimi feyziyab edəcəyəm. Mənim ölümümə görə ağlayan insanlara və xoş söz deyənlərə minnətdarlığımı bildirirəm. Mən bircə onu deyə bilərəm ki, məni izləyən, mənə pərəstiş edən insanların hər birinin qarşısında baş əyirəm. Hamısına sonsuz minnətdarlığımı, təşəkkürümü bildirirəm. Onları təlaşlandırıdığına görə, həmin jurnalistlərin əvəzindən üzr istəyirəm.\n– Nazim müəllim, bu xəbərlərə görə jurnalistləri qınayırsınız. Amma mən bir jurnalist olaraq bu xəbəri yayan Vüqar Muradovu qınayardım.\n– O kimdi? Mən onu tanımıram. Müğəni Vüqar. (Fikirləşir) Yeni Ulduz Vüqar? Onun nömrəsin tapıb ondan soruşacağam. Vallah, siz dediniz, mən indi bildim. Onunla əlaqə saxlayacağam. Görüm, bu adam niyə belə informasiya yayıb?\n– Demişdiniz sizi bu hala azərbaycanlı həkimlər salıb. Sirr deyilsə, əməliyyat olduğunuz xəstəxana və sizi əməliyyat edən həkimin adını açıqlayardınız…\n– Mən Azərbaycandakı həkimlərdən imtina etmişəm. Məni bu hala “ElMed” klinikasında saldılar. Xüsusən orada məni əməliyyat edən Elman Əzimov adlı həkim məni bu hala saldı. Əməliyyat uğursuz alındı və fəsadlar verdi. Ona görə məcbur qalıb şəfamı digər ölkələrdə tapmalı oldum.\n– Səhhətimin tam düzəlməsini gözləyirəm. Tam sağalıb və bundan sonara onunla mübarizəmi aparacağam. Bütün instansiyalara və xüsusən məhkəməyə də müraciət edəcəyəm. Həbs olunana kimi onunla mübarizəmi davam etdirəcəyəm. Əməliyyatda həkim səhvi məni bu günə saldı. Bunu İsraildə də, Türkiyədə də təsdiq etdilər.\n– Bəli. 100 mindən çox….\n– Normaldı. Salamatçılıqdır, bu günümüzə də şükür.\n– Müğənnilər sizi axtarırmı?\nÖncəki Azərbaycanlı şairin it dişləyən xanımı vəfat edib: “Lənətə gələsiniz!”\nNövbəti Göyçayda bazarın köçürülməsi cinayət işinin başlanmasına səbəb oldu


Təhsil İnstitutu uşaqlar üçün videoçarxlar hazırlayıb - AZƏRTAC – Azərbaycan Dövlət İnformasiya Agentliyi\nTəhsil İnstitutu uşaqlar üçün videoçarxlar hazırlayıb\nTəhsil Nazirliyi və Təhsil İnstitutunun BMT-nin Uşaq Fondu (UNICEF) ilə birgə icra etdiyi “Fövqəladə vəziyyət şəraitində uşaqlara və yeniyetmələrə məktəb əsaslı psixososial dəstəyin göstərilməsi” adlı layihə çərçivəsində iki videoçarx hazırlanıb.\nİnstitutdan AZƏRTAC-a bildirilib ki, videoçarxlar valideyn və ailənin rolunu, münaqişədən təsirlənən uşaqların ruhi sağlamlığı və psixoloji rifahını dəstəkləməyə yardım edəcək.\n"Emosional zəka və onun uşaqların psixi sağlamlığında əhəmiyyəti" adlı videoçarxda uşaqlarda möhkəm münasibətlər qurmağa, mühüm qərarlar verməyə və çətin situasiyaların öhdəsindən gəlməyə, həmçinin onlarda davranış və psixi sağlamlıq problemlərinin yaranma riskini azaltmağa kömək etmək məqsədilə valideynlərə övladlarında emosional zəkanı inkişaf etdirmək üçün tövsiyələr verilib.\nİkinci videoçarx “Böhran zamanı uşaqlara psixososial dəstək göstərilməsi üçün dəstəkləyici ünsiyyət” mövzusundadır. Bu videoda isə böhranla üzləşən uşaqlara daha təhlükəsiz və etibarlı mühitdə olduqlarını, onların başa düşüldüyünü və ehtiyac duyduqları qayğını aldıqlarını hiss etdirmək məqsədilə valideynlərə övladları ilə dəstəkləyici ünsiyyəti inkişaf etdirmək üçün tövsiyələr verilib.\nAZERTAG.AZ :Təhsil İnstitutu uşaqlar üçün videoçarxlar hazırlayıb


İslam İnqilabının Ali Rəhbəri Korona ilə Milli Mübarizə Qərargahının üzvləri ilə görüşdü :: Leader.ir\nİslam İnqilabının Ali Rəhbəri Korona ilə Milli Mübarizə Qərargahının üzvləri ilə görüşdü\nQətiyyətli və qaneedici qərarların qəbul edilməsi zəruridir\nİslam İnqilabının Ali Rəhbəri Həzrət Ayətullah Xamenei bu gün (şənbə) səhər prezident və Korona ilə Milli Mübarizə Qərargahının üzvləri ilə görüşdə göstərdiyi xidmətlərə görə qərargaha təşəkkür etdikdən sonra mühüm tövsiyələr verdi. O, hökumət tərəfindən ictimai rəyi qane edəcək qətiyyətli qərarların qəbul edilməsi, korona virusu epidemiyasının təəssüf doğuran vəziyyətinə qarşı mübarizə aparılması, bütün qurumlar və fərdlərin əlbir olmasının zəruri olduğunu vurğuladı.\nİslam İnqilabının Rəhbəri bəzi adamların hökumət və prezidenti açıq və kəskin şəkildə tənqid atəşinə tutmasını və onlara qarşı hörmətsizlik göstərilməsini tənqid edərək dedi: “Təhqir haramdır. Tənqid və təhqir ayrı-ayrı şeylərdir. Yeri gəlmişkən, bu gün ölkənin həmişəkindən çox əməkdaşlığa, birliyə və vəhdətə ehtiyacı var”.\nİslam İnqilabının Rəhbəri çıxışının əvvəlində onun dəvəti ilə təşkil edilmiş bu iclasın məqsədini ölkədə korona xəstəliyinin təəssüf doğuracaq bir vəziyyətdə olması, bu virusla mübarizə aparmaq üçün səylərin ikiqat artırılması və yeni tədbirlərin görülməsinin zəruriliyi ilə izah etdi: “Təbii ki, bu xəstəlik və onun payız fəslindəki yüksəlişi təkcə İrana aid deyil, bütün dünya üçün aktualdır”.\nHəzrət Ayətullah Xamenei ayrı-ayrı ölkələrdə bu virusa qarşı həyata keçirilən adiminstrativ üsullara işarə edərək dedi: “ABŞ kimi bəzi ölkələrdə ən pis idarə forması seçilmişdir. Lakin biz insanların canı, sağlamlığı, təhlükəsizliyi və iqtisadiyyatına aidiyyatı olan bu hadisəni ən yaxşı adminstrativ üsul ilə adlamağa çalışmalıyıq”.\nO qeyd etdi ki, ən doğru və uyğun idarəetmə hökumət tərəfindən qətiyyətli qərarların seçilməsi, ictimai rəyi qane etmək, bütün qurumlar və xalqın əməkdaşlığı ilə şərtlənir: “Təbii ki, bu əməkdaşlıq təkcə korona ilə mübarizəyə məxsus deyil. Bütün sahələrdə, xüsusilə siyasi məsələlərdə bu əməkdaşlıq olmalıdır. Çünki qüdrətli milləti, yeni sistemi və yeni sözü olan dövlət təbii ki, beynəlxalq və daxili müstəvidə mühüm problemlərlə qarşılaşmalıdır”.\nÖlkə daxilində vəhdət və birliyin zəruri olduğunu vurğulayan İslam İnqilabının Rəhbəri bəzi adamların hökumət və dövlət başçısına qarşı yol verdikləri son hərəkətlərə işarə edərək dedi: “Bu qardaşlar arasında yaxşı adamlar olsa da, bu iş yalnış idi və mən bunu açıq şəkildə deyirəm”.\nHəzrət Ayətullah Xamenei tənqidlə təhqirin ayrı-ayrı şeylər olduğunu dedi: “İnsanlar arasında təhqirə yol vermək haramdır. Bu hərəkəti yüksək çinli məmurlar arasında onlara qarşı etmək daha böyük günahdır”.\nO dedi: “Tənqid doğru ola bilər. Tənqid edin, problem yoxdur. Lakin tənqid təhqir və hörmətsizlikdən fərqlənir. Bu cür davranışlar və təhqirlər debatlarda və mediada özlərini dünyada rüsvay etmiş amerikalıların metodudur. Onlarda bu elə bir səviyyəyə çatıb ki, yüksək çinli siyasətçilərindən biri “dünya bizə qorxu və təhqirlə baxır”, - deyə bəyan etmişdir”.\nİslam İnqilabının Rəhbəri vurğuladı: “Bizim metodumuz İslam və Qurana əsaslanır. Yəni tənqid var, ancaq hörmətsizlik və təhqir yoxdur”.\nHəzrət Ayətullah Xamenei bu mövzunu yekunlaşdırarkən dedi: “Üç qüvvənin rəhbərləri və xalqa xidmət göstərən məsul şəxslərin hörməti saxlanmalıdır”.\nO bu mühüm nüansı qeyd etdikdən sonra korona mövzusuna qayıtdı, bu xəstəliklə bağlı qəbul edilmiş qərarların sağlamlıq, təhlükəsizlik və iqtisadi aspektlərinə, bu aspektlərin münqaişə ehtimalına işarə edərək dedi: “Təhlükəsizlik və iqtisadi aspektlər bu xəstəlikdən qaynaqlandığı üçün qərarların əsas prioriteti əhalinin sağlamlığıdır”.\nİslam İnqilabının Rəhbəri Korona ilə Milli Mübarizə Qərargahı və onun nəzdində fəaliyyət göstərən komitələrə həyata keçirdikləri tədbirlərə görə təşəkkür edərək müalicə və səhiyyə kadrlarının fəaliyyətinin çox parlaq və Allah yolunda cihad olduğunu dedi və ardınca mühüm tövsiyələr verdi.\nHəzrət Ayətullah Xameneinin birinci tövsiyəsi Korona ilə Milli Mübarizə Qərargahının qərarlarının icrası və icraya nəzarət etmək üçün təcili olaraq bir qərargah və əməliyyat dayağı yaradılmasının zəruriliyi ilə bağlı oldu.\nOnun ikinci tövsiyəsi məhdudiyyətlərin istiqamətlərinin təyin edilməsi üçün Səhiyyə Nazirliyinin əsas aparıcı xətti təşkil etməsi ilə bağlı oldu.\nİslam İnqilabının Rəhbəri dedi: “Səhiyyə Nazirliyi məhdudiyyətlərin istiqamətlərini təyin etdikdə digər qurumlar da bütün digər mülahizələri bir kənara qoyub onlara əməl edib icra etməlidirlər”.\nHəzrət Ayətullah Xamenei əlavə etdi: “Ölkənin giriş-çıxışlarının dəqiq nəzarət altında saxlanması, şəhərlərarası qeyri-zəruri gediş-gəliş məhdudiyyətləri, ictimai nəqliyyat və ictimai yerlərlə bağlı sərt və cəmiyyəti qane edən qərarların tətbiqi məhdudiyyətlərdəndir. Bu məhdudiyyətlərin icrası və onlara nəzarətin əsas məsuliyyəti dövlət təhlükəsizlik şurası və polis qüvvələrinin üzərinə düşür”.\nSəhiyyə Nazirliyinin rəhbərliyi altında Təbliğat Nazirliyi və Teleradio şirkətinin əməkdaşlığı ilə xəstəliyin yayılma vasitələri və məhəlli şəkildə qarışısının alınması metodları haqqında təlimatların verilməsi, bunun üçün məscidlər və bəsicdən istifadə edilməsi, gigiyena qaydalarını kobud surətdə pozanların ciddi şəkildə cərimə edilməsi ilə bağlı qərarların qəbul edilməsi zərurəti İslam İnqilabının korona ilə mübarizədə məsul şəxslərə verdiyi digər tövsiyələr oldu.\nHəzrət Ayətullah Xamenei sərt cərimələrin tətbiqi ilə bəzi fərdlərin həyat şəraitinin ağırlaşması və məşğulluq məsələsindəki çətinliklərə işarə edərək dedi: “Bu istiqamətdə hökumət yardım paketləri nəzərdə tutmalıdır. Bundan əlavə, xeyriyyəçilər və sıravi insanlar da işə qoşularaq bu fərdlərə köməklik göstərməlidirlər. Çünki bu, ən yaxşı işlərdən və insanı Allaha yaxınlaşdıran ən üstün vasitələrdəndir”.\nO, ilk günlərdə xəstəliklə aparılan mübarizənin əhəmiyyətinə işarə edərək dedi: “Mütəxəssislərin dediyinə görə, xəstəliyə tutulanlar birinci və ikinci günlərdə müəyyən edilib müalicəyə başlanılsa, tələfatlar ciddi şəkildə azalacaq ki, bu da çox vacib məsələdir”.\nElektron xidmətlərin artırılması ilə icra orqanlarına edilən müraciətlərin minimuma çatdırılmasının vacibliyini vurğulayan İslam İnqilabının Rəhbəri məsul şəxslərə gigiyenik qaydalara maksimum dərəcədə riayət edilməsini tövsiyə verdi: “Təəssüflər olsun ki, bəzi məsul şəxslər düzgün şəkildə maska taxılması və ya sosial məsafəyə riayət edilməsi kimi məsələlərə riayət edilməsində səhlənkarlıq edirlər. Bu etinasızlıq xalqın ümumi riayətlərinə mənfi təsir göstərir”.\nO habelə Səhiyyə Nazirliyinin ehtiyac duyduğu personalın işə götürülməsinin zəruriliyinə işarə edərək koronavirusa qarşı dərman və vaksin tapmaq üçün araşdırma aparan tədqiqatçılara səmimi qəlbdən dərin təşəkkürünü bildirdi.\nKorona ilə Milli Mübarizə Qərargahının iclasından vahid bir söz eşidilməsi Həzrət Ayətullah Xameneinin vurğuladığı növbəti tövsiyə oldu.\nXəstəliyin yayıldığı ilk aylarda çoxlu sayda könüllü qüvvələrin xidmətlərə qoşulması və onların tibb işçilərinə yardımı, keçidlər və cihazların dezinfeksiya edilməsi, ailələrin təlimatlandırılması, yaşlı insanlara kömək edilməsi kimi effektiv xidmətlərinə işarə edən İslam İnqilabının Rəhbəri bu fəaliyyətlərin davam etdirilməsinin vacibliyini vurğuladı və ixlaslı könüllülərdən, mömin və saleh gənclərdən yenidən meydana çıxmalarını istədi.\nHəzrət Ayətullah Xamenei bəzi adamların korona nəticəsində işsiz qalması və heç bir iş sığortasının olmamasına işarə edərək dedi: “Sosial Təminat İdarəsi bu problemi həll etmək üçün tədbir görməlidir. Əlbəttə, xeyriyyəçilərin də fəaliyyəti Allah yolunda görülən ən yaxşı işlərdəndir”.\nİslam İnqilabının Rəhbəri çıxışının sonunda bəlanı dəf etmək üçün dua, təvəssül və istiğfarın möcüzəvi şəkildə əhəmiyyət daşıdığını dedi: “Bütün deyilənlər vasitə səciyyəsi daşıyır. Bu vasitələrə ruh və can bəxş edən Allah-taaladır. Bu keçiddən keçmək üçün dua və yalvarışlarla Allahın lütf və diqqətini cəlb etmək lazımdır. Bu diqqət daim İran xalqına lütf edilmişdir”.\nO dedi: “Ölkədə böyük işlər gedir. Allahın lütfü ilə heç bir hadisə İslam Respublikasını dayandıra bilməmişdir. Amma hərəkətin yavaşlamasına səbəb olan bu maneələr çox tez bir zamanda ortadan qaldırılmalıdır”.\nİslam İnqilabının Rəhbərindən əvvəl çıxış edən prezident cənab Ruhani keçən səkkiz ay ərzində korona ilə mübarizə istiqamətində göstərilən fəaliyyətlər haqqında məlumat verərək dedi: “Bu virusla mübarizə aparmaq üçün hal-hazırda gigiyenik və profilaktik qaydalara riayət etməkdən başqa yol yoxdur”.\nPrezident əlavə etdi: “Müharibə dövründə bizə döyüş təchizatlarını almağa icazə verilmədiyi kimi, koronanın yayılmağa başladığı ilk vaxtlarda da demək olar ki, heç kəs bizə xəstəliyi təyin edən detektor, tənəffüs aparatı, İCU imkanları və təchizatlarını, hətta maska vermədi. Lakin biz elm əsaslı şirkətlər sayəsində bu təchizatları çox sürətlə istehsal etdik və hal-hazırda heç bir problemimiz yoxdur”.\nCənab Ruhani əlavə etdi: “Korona hadisəsində daxili imkanlara əsaslanmağın və başqalarının əlinə baxmamağın bizim üçün nə qədər əhəmiyyət daşıdğı məlum oldu. Biz anladıq ki, çətin günlərdə öz ayaqlarımız üzərində dayanmalıyıq. Çünki başqaları bizə insan hüquqları, səhiyyə, müalicə, insanların həyatlarının xilas edilməsi ilə bağlı olan məsələlərdə kömək etmirlər. Baxmayaraq ki, bunları şüar edirlər”.\nCənab Ruhani hal-hazırda mövcud olan koronanın mahiyyəti ilə isfənd ayında ölkəni bürümüş korona arasında fərq olduğuna işarə edərək dedi: “Həm Səhiyyə Nazirliyi, həm də mütəxəssislər deyirlər ki, son aylardakı virus Avropadan sıçramışdır. Onun yoluxma sürəti və gücü 9 dəfə çoxdur”.\nPrezident bəzi insanların qanuni tövsiyələri ciddiyə almamasından gileylənərək dedi: “Təhlükənin çox olduğu regionlarda məhdudiyyətlərin kəskinləşməsi xəstəliyə yoluxmuşların karantin qaydalarını pozmasının qarşısını almaq üçün nəzərdə tutulmuşdur. Qanuni çərimələr isə pozuntuya yol verənlər üçün nəzərdə tutulub”.\nCənab Ruhani dedi: “Karantin vaxtı insanların ehtiyac duyduğu vasitələrin hazırlanıb paylanması işində məscidlər və bəsicilərə ehtiyac var”.\nPrezident habelə dərman və vaksinin tapılması ilə bağlı aparılan araşdırmaların maliyyə təminatı, hökumətin korona vaxtı ehtiyaclı ailələrə yardım göstərməsi, müalicə personallarının əməkhaqlarının ödənilməsi ilə bağlı məlumat verdi.\nPrezidentdən sonra çıxış edən səhiyyə, müalicə və tib təhsili naziri doktor Nəməki göstərdiyi əvəzsiz və ümidverici yardımlarına görə İslam İnqilabının Rəhbərinə, korona ilə mübarizə istiqamətində göstərdikləri bütün zəhmətlərə görə müalicə personalı və məsullarına təşəkkür edərək dedi: “Xəstəxanaların İCU çarpayılarının yarısını korona xəstələrinə ayırdıq. Ancaq korona olmayan, lakin İCU çarpayısına ehtiyacı olan digər xəstələrin də heç birini çarpayısız qoymadıq”.\nSəhiyyə naziri əlavə etdi: “Dünyanın heç bir yerində epidemik xəstəliyi xahiş və tövsiyə ilə kontrol etmək olmaz. Bu xəstəliyi qanunların tətbiqi və qanuni məhdudiyyətlərin kəskinləşdirilməsi ilə kontorl etmək lazımdır”.


19:38 24-06-2019 472\nHakim İbrahim Fəttahov vətəndaşı niyə incidir?\nRedaksiyamıza Göyçay rayon Bığır kənd sakini Mayılov Çingiz Sabir oğlu tərəfindən Azərbaycan Respublikasının Prezidenti cənab İlham Əliyevə ünvanlanan şikayət məktubu daxil olub. Vətəndaş haqqın öz yerini tapması üçün prezidentdən yardım istəyir.\nMən mətbuat vasitəsi ilə sizə müraciət edərək bildirirəm ki, Göyçay şəhər sakini Beydullayeva Sona Vahid qızı Azərbaycan Respublikası Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinə ünvanladığı ərizəsində mənim haqqımda böhtan və yalan məlumatlar yayıb.\nBelə ki, o, ərizəsində qeyd edib ki, mən onu işləmək adıyla aldadaraq Gürcüstan Respublikasına aparmışam. Onun bu ərizəsi əsasında Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinin İŞ-də araşdırılma aparılıb, şahidlər dindirilib, göstərdiyi faktlar yoxlanılıb, onun mənim haqqımda yazdıqlarının yalan və böhtan olduğu üçün istintaq şöbəsi tərəfindən 13 yanvar 2018-ci il tarixli "cinayət işinin başlanmasının rədd edilməsi haqqında" qərar qəbul edilib.\nHər bir vətəndaşın Daxili İşlər Nazirliyinə müraciət etmək hüququ var. Bu o demək deyil ki, o, digər vətəndaşı təhqir edib, ona yalan və böhtan ata bilər. Mən sahibkaram. Sona Beydullayeva da yazdığı təhqir, yalan və böhtan dolu ərizəsində işçilərimin, qohumlarımın, əhatəmdə olan insanların və işgüzar əlaqə qurduğum qonşu Gürcüstan Respublikasında olan şəxslərin arasında məni təhqir edir və nüfuzdan salır.\nOna görə də mən Beydullayeva Sona Vahid qızına qarşı "Şərəf və ləyaqətin, işgüzar nüfuzun müdafiəsi ilə əlaqədar məlumatların təkzib edilməsinə, dindirilən şahidlərin və cinayət işini aparan müstəntiqin yanında üzr istənilməsinə və mənəvi zərərin ödənilməsinə dair" iddia ərizəsi ilə Göyçay Rayon Məhkəməsinə müraciət etdim. Lakin Göyçay Rayon Məhkəməsinin hakimi İbrahim Fəttahov məhkəməyə təqdim etdiyim sübutları və faktları araşdırmadan qanunsuz və əsassız olaraq formal qətnamə ilə mənim bu iddiamı təmin etmədi.\nBelə ki, hakim İbrahim Fəttahov məhkəməyə təqdim etdiyim Daxili İşlər Nazirliyinin Baş Cinayətkarlıqla Mübarizə İdarəsinin 13 yanvar 2018-ci il "cinayət işinin başlanılmasının rədd edilməsi haqqında" olan qərarı araşdırmadan formal olaraq bu qərarı verib. Çünki həmin qərarda şahid kimi adları çəkilən şəxslər İŞ-də izahat verərək bildiriblər ki, Sona Beydullayevanın ərizəsində yazdığı məlumatlar yalan və böhtandır.\nEyni zamanda, hakim İbrahim Fəttahov Sona Beydullayevanın mənim haqqımda yazdığının yalan və böhtan olmasının müəyyən olunması üçün məhkəmə-linqivistik ekspertizasının keçirilməsi haqqında qərar qəbul etməli idi. Amma nədənsə araşdırılması zəruri olan bu halları İbrahim Fəttahov araşdırmadı.\nMən İbrahim Fəttahovun bu qərarından Şəki Apellyasiya Məhkəməsinin Mülki Kollegiyasına kassasiya şikayəti etmişəm. Mənim şikayətim icraata götürülüb və İnşallah Quliyevin sədrliyi ilə 25 iyun 2019-cu il tarixində Şəki Apellyasiya Məhkəməsində birinci iclas keçiriləcək. Mən hakim İnşallah Quliyevə məhkəmə-linqivistik ekspertizasının keçirilməsi üçün vəsatətlə müraciət də etmişəm.\nBu məhkəmədə ədalətin və obyektivliyin bərqərar olması üçün ekspertizanın keçirilməsi mütləqdir. Ona görə də xahiş edirəm 25 iyun 2019-cu il tarixində Şəki Apellyasiya Məhkəməsində keçirilən məhkəmə iclasında hakim İnşallah Quliyevin məhkəmə-linqivistik ekspertizasının keçirilməsi haqqında qərar qəbul etməsinə köməklik göstərəsiniz.\nRedaksiyadan, məktubda adları çəkilən bütün tərəflərin də mövqeyini dərc etməyə hazırıq.


Azerbaycan sosial tereqqi baxımından 77-ci yerdedir - Azadliq Xeber\nAzerbaycan sosial tereqqi baxımından 77-ci yerdedir\nAzərbaycan sosial tərəqqi baxımından 77-ci yerdədir\n07 İyul 14:51\nxeber – Reytinq 160 ölkəni əhatə edir.\nAzərbaycan sosial tərəqqi üzrə tərtib olunan ölkələr reytinqində 77-ci yerdədir. Azadlıq.az xəbər verir ki, anspress-in məlumatına görə, bu barədə “The Social Progress Imperative” saytında məlumat verilib. Siyahıda ümumilikdə 160 ölkə yer alıb.\nHazırlanan siyahı 3 prinsip əsasında qurulub. Bunlara aiddir:\nİnsana lazım olan əsas amillər (qidalanma və tibbi xidmət; su və kanalizasiya; sığınacaq; şəxsi təhlükəsizlik)\nRifah fondu (savadlılıq; informasiya və komunikasiya bacarığı; sağlamlıq; ətraf mühitin vəziyyəti)\nİmkanlar (şəxsi hüquq; şəxsi azadlıq; tolerantlıq; təhsil).\nSiyahıda ilk beşliyi aşağıdakı ölkələr təşkil edir:\nQonşu ölkələrdən yalnız İran ölkəmizindən geridə geridə qalıb. Belə ki, o, siyahıda 93-cü yerdədir. Bundan başqa, reytinqə görə, Gürcüstan 54, Türkiyə isə 58, Ermənistan 67, Rusiya isə 75-ci yerdə qərarlaşıb.\nSiyahını Türkmənistan, Vyetnam, Zambiya tamamlayır.


Sentyabrın 17-də AMEA-nın akademik Ziya Bünyadov adına Şərqşünaslıq İnstitutunda dahi Azərbaycan şairi və mütəfəkkiri Nizami Gəncəvinin anadan olmasının 880 illiyi münasibəti ilə təşkil edilən tədbirlər çərçivəsində növbəti seminar keçirilib.\n525.az xəbər verir ki, tədbiri giriş sözü ilə açan institutun direktoru, akademik Gövhər Baxşəliyeva bildirib ki, 2021-ci il Azərbaycan Respublikası Prezidenti cənab İlham Əliyev tərəfindən “Nizami Gəncəvi ili” elan edilib və bununla əlaqədar AMEA-da tədbirlər planlaşdırılaraq həyata keçirilir. G.Baxşəliyeva Şərqşünaslıq İnstitutunda da Nizami Gəncəvinin yaradıcılığına dair tədqiqatların aparıldığını, kitabların nəşr edildiyini, oktyabr ayında konfransın keçiriləcəyini qeyd edib. Akademik bildirib ki, bu il Nizami Gəncəvi yaradıcılığına aid mütəmadi seminarların keçirilməsi davam edir və bugünkü seminarda “Nizami nəzmində cəvahirat adlarının linqvopoetik funksiyalari” mövzusunda məruzə dinləniləcək.\nŞərqşünaslıq İnstitutunun “Mənbəşünaslıq və yazılı abidələrin tədqiqi və nəşri” şöbəsinin müdiri, filologiya üzrə elmlər doktoru, professor Mehdi Kazımov Nizami Gəncəvinin Şərq ədəbiyyatının istiqamətini dəyişdiyini, ondan sonra böyük nəzirə ədəbiyyatının yaradıldığını deyib. M.Kazımov qeyd edib ki, Nizami dühası o qədər böyükdür ki, bu istiqamətdə daima araşdırmalar aparılmalıdır.\nSeminarda AMEA-nın Nizami Gəncəvi adına Milli Azərbaycan Ədəbiyyatı Muzeyinin Komparativistika və bədii tərcümələr şöbəsinin müdiri, filologiya üzrə elmlər doktoru Şəfəq Əlibəyli “Nizami nəzmində cəvahirat adlarının linqvopoetik funksiyalari” mövzusunda məruzə edib.\nQiymətli daş adları ilə bağlı Nizami yaradıcılığından müxtəlif misallar çəkən məruzəçi Nizami nəzmində qiymətli daş adlarının səciyyəvi olan, diqqəti cəlb edən leksik-semantik və üslubi xüsusiyyətlərindən geniş bəhs edib.\nMəruzədə Nizami yaradıcılığında rənglərin, o cümlədən bitkilərin rənginin qiymətli daş adları ilə ifadəsindən, bu cür adların yer aldığı izafət tipli təşbehlərdən, onların sinonimliyindən istifadə edilməsindən və digər bu kimi mətləblərdən danışılıb.\nDaha sonra məruzə ətrafında müzakirə aparılıb, məruzəçi seminar iştirakçılarının suallarını cavablandırıb.\n17.09.2021 çap et


Ayrılıq Agrısına Son! » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Ayrılıq Ağrısının Keçici Olduğunu Unutmayın...\nYaşadığınız bu ağrılı müddətin ən yaxşı dərmanı zamandır. Bu müddətdə özünüzə qarşı səbirli və nəzakətli olun. Ayrılıqdan ötəri özünüzü günahlandırmayın. Bu təcrübədən bir şeylər öyrənməyə çalışın. Yaşananların bir səhv deyil, irəliyə gedən yolda yaşadığınız bir öyrənmə müddəti olduğunu düşünün. loading... GuNaY ALiYeVa


Yanvarın 15-16-da Bakıda keçiriləcək usta cüdoçuların turnirində iştirak edəcək Azərbaycan yığmasının heyəti müəyyənləşib. Apasport.az saytının məlumatına görə, London-2012-yə lisenziya xalı verən yarışda milli komandamızın baş məşqçisi Ağayar Axundzadə 8 idmançıya güvənəcək.\nBelə ki, hər çəkidə dünyanın ən güclü 16 cüdoçusunun mübarizə aparacağı turnirdə ölkəmizin idman şərəfini İlqar Müşkiyev (60 kq), Tərlan Kərimov (66 kq), Renat Mirzəyev (73 kq), Elnur Məmmədli (81 kq), Elxan Məmmədov (90 kq), Elmar Qasımov (100 kq), Kifayət Qasımova (57 kq) və Ramilə Yusubova (63) qoruyacaqlar.\nQeyd edək ki, 200 min ABŞ dolları mükafat fondu olan yarışın qalibi 400 lisenziya xalına sahib olacaq. 2-ci və 3-cü yerləri tutanlar isə müvafiq olaraq, 240 və 160 xal qazanacaqlar.


“Röyanı bu günə Aygün Kazımova salıb” – Müsahibə\nModern.az saytında “Pəncərə” layihəsində “Tövbə” cəmiyyətinin sədri Hacı Əbdüldən müsahibə götürüb. “Ucnoqta.az” həmin müsahibəni ixtisarla təqdim edir:\n- Sizin tez-tez sənət adamlarını “topa” tutduğunuzun şahidi oluruq. Sizcə, biz niyə bu qədər ənənələrimizdən uzaqlaşırıq?\n- Əvvəla, onu deyim ki, biz müsəlmanıq. Dünyanın elə bir ölkəsi yoxdur ki, orada yaşayanlar hansısa dinə etiqad etməsin. Neyləyək ki, bizim də dinimizə İslam düşüb. Ona görə də biz əxlaqımızı qorumalıyıq. İmam Hüseyn (ə) yezidə deyir: “Dinin yoxdursa, mənliyin olsun”. Bizim də (Allah uzaq eləsin) dinimiz yoxdur, bəs mədəniyyətimiz, əxlaqımız?! Dünyada sevilməyən xalq qaraçılardır. Bəzi istisnalar olmaqla indiyə kimi kimsə deyə bilməz ki, mən qaraçı qızı ilə eyş-işrət yaşamışam. Qaraçı qaraçılığı ilə əxlaqını qorumağı bacarır. Ümumiyyətlə, əxlaq nə qardaş, nə ər, nə də nəsil üçün qorunur. “Quran”da yazılıb ki, axirətdə heç kəs heç kəsin yerinə cavab verməyəcək. Görün biz nə ilə fəxr edirik: səhnədə soyunmaqla. Bu, hansı əxlaqdır?!\n- Hacı, bir az konkret danışın, hansı sənətçiləri sevmirsiniz?\n- Mövzuya kökündən başlamaq istəyirəm. Səhnədə açıq-saçıq geyinməyin bünövrəsini Aygün Kazımova qoyub. Onun da yolunu bu birisilər davam etdirir.\n- Siz “Tövbə” cəmiyytinin sədrisniiz. Sənət adamlarından kimsə sizə günahlarına görə tövbə etməyə müraciət edibmi?\n- Xanımlardan yox, kişi sənətçilərdən yanıma gələn olub. Bütün dinlərdə tövbə edirlər. Amma tövbə iki nəfər arasında olur. Sovet dövründə ailə zəminində boşanma hadisəsi olanda ya qadın, ya da kişi hərəsindən bir nümayəndə ilə məhkəmədə ayrıca kabinetdə oturub dərdlərini danışırdılar. Bunu yalnız özləri bilirdi. 2-3 ay vaxt verilirdi. Bir hakim, bir də ailə bilirdi ki, bunlar hansı səbəbə görə boşanmaq istəyir. İndi isə Allaha şükür, elə deyil. Televiziyaya çıxarılan kişi deyir: “Arvadım 5 dəfə qaçıb qəbul etmişəm, yenə gəlsə qəbul edərəm. Onu tapın verin mənə”. Şəriət buyurur ki, belə adamların boynu vurulmalıdır.\n- Dörd il bundan qabaq 70 yaşınızda ata oldunuz. Bu yaşda ata olmaq necə hissdir?\n- Bu yaşda da ata olmağın öz gözəlliyi var. Oğluma öz adımı qoydum -Hacı Əbdül.\n- İki evliliyiniz olub. İki xanımızdan dünyaya gələn övladlarınızın biri-birinə olan münasibətini də bilmək maraqlı olardı...\n- Şəriət buyurur ki, əgər qadın vəfat etdisə, yəni qadının bir qapıdan cənazəsi çıxdısa, evə o biri qapıdan kişinin başqa qadını girməlidir. Kişi tez bir zamanda evlənməlidir. Günaha bata bilər. Səbəblər çoxdur. Kişi rəhmətə gedəndə isə qadın ərə getməyə də bilər, amma getsə daha yaxşı olar. Üzr istəyirəm, yoldaşım vəfat edəndən sonra evdə kiçik uşaqlar vardı. Rəhmətlik anam Hacı xanım idi, şəriəti də gözəl bilirdi. Anam həmişə mənə “Hacı evlən!” deyərdi. Deyidim ki, “evlənə bilmərəm, evdə qız uşaqları var. Gərək bunları yerbəyer edəm”. Anama deyirdim ki, mən nə bilim evimə gələn qadın necə olacaq? Çox ağır dövr idi. Mən uşaqları evləndirib yerbəyer edəndən, hamısının 2-3 uşağı olandan sonra ikinci dəfə evləndim. İkinci dəfə evlənəndə birinci həyat yoldaşımın ölümündən 8 il keçmişdi. Düz 8 il səhvə yol vermişəm.\n- Bayaq tövbə etməkdən danışdınız. Tanınmış siyasətçilərdən kimlərin tövbə etməsini istərdiniz?\n- İsgəndər Həmidovun tövbə etməsini çox istərdim. Çünki İsgəndər Həmidov Astarada bir evi topa tutdurdu və İrandan olan bir qonaq öldü. Qonağa ehtiram lazımdır. Əlbəttə, o tövbə üçün müraciət etsə, canla-başla qəbul edərəm.\n- Şəriətdə sigə məsələsi var. Sizə siğə ilə bağlı müraciət edənlər olurmu?\n- Olub. Bəzilərinə sigənin mahiyətini başa salandan sonra çıxıb gedib. Əslində siğəlik də fahişəlik kimi bir şeydir.\n- Amma Azərbaycanda siğə olunmayan elə tanınmış adamlar var ki, kimnləsə nikaha girmədən bir yerdə yaşayıb övlad da dünyaya gətirirlər. Məsələn, bu müğənnilər arasında dəb halını alıb. Bu, bizim cəmiyyət üçün nə dərəcədə qəbul olunandır?\n- Bu, əxlaqsızlığın ən yüksək formasıdır. İmam Əlidən (ə) soruşdular: “Ya imam, söyüş nə deməkdir?” Dedi: “Gizlində olan bir işin aşkarda təzahürünə söyüş deyilir”. Bu, nə aşkarda, nə də xəlvətdə qəbul olunan şeydir. Siğədən olan övladlar bicdir. Elə zaman gələr ki, bu bic doğulan bacı-qardaşlar bir-birindən xəbərsiz evlənə bilərlər. Çünki heç kəs biri-birini tanımır. Bizim evimizi belə kəslər yıxır.\n- Müasir sənətçilərdən kimə qulaq asırsınız? Bayaq Aygün Kazımovadan yaxşı nəsə danışmadınız. Amma bu da bir reallıqdır ki, Aygün Kazımovanın pərəstişkarları çoxdur...\n- Gənc ifaçılardan Röyanın bir-iki musiqisinə zövqlə qulaq asıram.\n- Yeri gəlmişkən, Röya da hansısa əməlinə görə tövbə etməlidirmi?\n- Röyanı bu günə Aygün Kazimova salıb. Onun üçün yol açıb.\n22 Oktyabr 2014 [11:01]


Rusiya raketdaşıyan gəmisi Bakı limanında - Azeri Defence\nRusiya raketdaşıyan gəmisi Bakı limanında\n10 Oktyabr 2012 08:33\nFOTOLARRusiya Hərbi Dəniz Qüvvələrinin Xəzər Flotiliyasının flaqmanı “Tatarıstan” raket gəmisinin başçılıq etdiyi gəmilər dəstəsi Bakıya gəlib. “AzeriDefence.com” saytının məlumatına görə, raket gəmisini MB-58 yedək gəmisi müşayiət edir.\nBu gün Rusiya nümayəndə heyəti Azərbaycan HDQ-nin qərargahında olacaq. Həmçinin Azərbaycan Ali Hərbi Dənizçilik Məktəbinə baş çəkəcəklər. Sabah isə Şəhidlər Xiyabanı, Fəxri Xiyaban, Dövlət Bayrağı Meydanı ziyarət olunacaq. Azərbaycan HDQ-nin rəhbərliyi Tatarıstan gəmisinə baş çəkəcək. Oktyabrın 10-u günün sonunda Azərbaycanda akkreditə olunmuş xarici ölkələrin hərbi attaşelərinin gəmiyə tanışlıq səfəri düzənlənəcək. Gəmilər dəstəsi Bakını oktyabrın 11-də tərk edəcək.\nXatırladaq ki, Rusiya hərbi dənizçiləri Bakı limanını 1992-ci ildə tərk ediblər.


İdlib Türkiyə üçün niyə əhəmiyyətlidir? – VİDEO – Yenicag.Az\nAna Səhifə Dünya İdlib Türkiyə üçün niyə əhəmiyyətlidir? – VİDEO\nİdlib Türkiyə üçün niyə əhəmiyyətlidir? - VİDEO\nYeni Çağ Media Qrupu – İyun 23, 2020 - 16:49\nTürkiyə Prezident Administrasiyasının İctimaiyyətlə Əlaqələr İdarəsinin rəsmi “Twitter” hesabında “İdlib Türkiyə üçün niyə əhəmiyyətlidir” başlıqlı məlumat paylaşılıb.\n“Dinc sakinlərin qorunması, miqrant axının dayandırılması və terrorla mübarizədə böyük uğurlara imza atan Türkiyə İdlibin daimi təhlükəsiz bir bölgəyə çevrilməsində açar ölkə olaraq təşəbbüslərini davam etdirir” – deyə vurğulanan paylaşımda İdliblə bağlı video da yer alıb.\nYenicag.az xəbər verir ki, bölgədə yaşanan faciə və Türk Silahlı Qüvvələrinin həyata keçirdiyi hərbi əməliyyatlarının görüntülərinin də yer aldığı videoda Türkiyənin Suriyada 10-cu ilinə girən vətəndaş müharibəsinin həll edilməsi prosesində önəmli rol oynadığı vurğulanıb.\nPaylaşımda, Türkiyənin dünyada ən çox qaçqına ev sahibliyi etdiyi,eyni zamanda 911 kilometrlik sərhədi ilə vətəndaş müharibəsinin təsirlərinə ən çox məruz qalan ölkə vəziyyətində olduğu qeyd edilib. İdlibi tamamilə ələ keçirərək bölgədə hakim güc olmaq istəyən Əsəd rejimi və dəstəkçilərinin Türkiyənin vətəndaş müharibəsinin təsirlərinə məruz qalmasını nəzərə almayaraq həm müxalif qüvvələri neytrallaşdırmaq, həm də rejimi hakimiyyətdə saxlamaq istədikləri ifadə edilib.\nTürkiyənin bölgədə hərbi gücünü artırmaq və Əsəd rejiminin hücumlarına cavab verməkdən başqa yolunun olmadığının qeyd edildiği videoda “Türkiyə həyata keçirdiyi hərbi əməliyyatlar ilə İdlibin cənubundan və şərqindən keçən M4 və M5 avtomobil yollarının şimal və qərbində yerləşən ərazilərdə təhlükəsizliyi tam olaraq təmin edib. Türkiyədəki suriyalı miqrantlar, Türkiyənin yaratdığı təhlükəsiz ərazilər səbəbindən yenidən evlərinə dönməyə başlayıb. Digər tərəfdən Rusiya ilə müzakirə edərək Əsəd rejimi tərəfindən dinc əhalinin qətliamını dayandıran Türkiyə yeni bir humanitar böhranın yaranmasının da qarşısı aldı.”, – deyə bildirilib.


Vətəndaş Çovdarovun müharibəsi - Medianews\nVətəndaş Çovdarovun müharibəsi\nNəşr edilib: 2017/05/18 9:33 Rubrika: Köşə Baxış sayı: 504 Müəllif: Zamin Hacı\nYaxud kənd təsərrüfatı nazirinin oğlu hansı traktoru sürməlidir\nKənd təsərrüfatı nazirimiz Heydər müəllim haqda son günlər kütləvi və qeyri-kütləvi (iqtidarın bloklama, repressiya siyasəti sayəsində bizdə artıq bu cür jurnalistika da yaranır) informasiya vasitələrində yazılanları oxuyanda çox məşhur ata sözlərimizdən biri yada düşür: “Sən saydığını say, gör fələk nə sayır”.\nMəsələ ondadır ki, Heydər Əsədov Azərbaycanın ən yeni tarixində və ən pullu vaxtlarında – 2007-2013-cü illərdə Hesablama Palatasının sədri olubdur. Bu palatanın əsas funksiyası isə dövlət büdcəsinə nəzarətdir, ora girib-çıxan pulların, o cümlədən dövlət əmlakının necə idarə edilməsi haqda rəy yazmaqdır. Bəs Heydər müəllim belə rəylər yazırdımı? Yox. Əksinə, hər il gedirdi deputatxanada hesabat verirdi ki, dövlət büdcəsində korrupsiya nədir, heç qığı da görünməyibdir, hamı yaxşı, düzgün işləyir, bir qəpik dövlət malına göz dikilmir və sairə.\nƏlbəttə, Heydər müəllim o dövrün əsas pul maşınlarından olan qudası – nəqliyyat naziri Ziya müəllim haqda nəsə pis hesab çıxarda bilərdimi? O zaman dövlətçiliyimizin əsas bel sütunlarından biri – qohumbazlıq sarsılardı. Başını aşağı salıb hesabatının haqqını yeyirdi, oğul-uşaq da Londonda maşın ötüşdürürdü.\nBax, elə Londondakı maşının şəkli də nədənsə gəlib indi Bakıya çatıbdır. Çünki qarı şey olub, quda vurulub, qapı bağlanıb və indi yuxarıda yazdığım məsəlin ikinci hissəsinin dövrüdür. Fələk saymağa başlayıbdır, bu isə tarixən haqq-hesabın ən pis hissəsi sayılır.\nÖzü də hara fırlatsan uşağın Dumanlı Albionda “Porşe” ilə şütüməsi dövlətçilik prinsiplərimizə uyğun gəlmir. Çünki Heydər müəllim palatada neft dollarlarını sayıb qurtarandan, ölkə də postneft erasının böhranına kəllə vurandan sonra kənd təsərrüfatını dirçəltməyə göndərilib və kənd təsərrüfatı nazirinin oğluna Sabirabadda pambıqyığan kombayn, Kürdəmirdə DT-75 traktoru sürmək yaraşardı. Yoxsa “Porşe”… Bu maşınla heç fermadan bidonla süd də daşımaq olmaz.\nFələyin sayğacına, kalkulyatoruna ürcah olanların bir qrupu isə keçmiş MTN əməkdaşlarıdır. Dahi ingilis yazıçısı, bir suyu bizim İsa Qəmbərə oxşayan Redyard Kiplinqin hələ 19-cu əsrdə yazdığı “Cəngəlliklər kitabı”nda bu proses tam dəqiqliyi ilə təsvir olunubdur. Oxuyanların yadına gələr, orda canavar sürüsünün başçısı Akela qocalanda ovda pəncəsi boşa gedirdi, bundan sonra sürü qərar verirdi ki, Akela ölməlidir. Onu yanılmıramsa Mauqli xilas edirdi – çoxdan oxumuşam.\nİndi əlbəttə, MTN-in “qocalmış” canavarlarını xilas etmək üçün “Mauqli” tapmaq bir az çətindir. Gərək vaxtında meşədə bir uşaq tapıb himayəyə götürəydin. Bunlar isə heç gələcəklərini düşünməyiblər, eləcə “bu gün cəmdək varsa, həyat gözəldir!” fəlsəfəsi ilə yaşayıblar.\nHəmin MTN qurdlarının ən böyüklərindən olmuş general Çovdarov məhkəmədə çox əsəbləşdi, dedi, məni danışdırmayın, yoxsa vətəndaş müharibəsi salaram. Guya bunda yüksək vəzifəli məmurlar haqda dəhşətli kompromatlar varmış.\nGülməli açıqlamadır. Adam vaxtında qəzet oxusa, radio-filan izləsə bilərdi ki, bizim ölkədə daha heç bir şey cəmiyyəti qarşıdurmaya gətirəcək qədər şok yaratmır. Prinsip etibarilə, az qala hamının oğurluğundan, quldurluğundan dastanlar yazılıb, kinolar çəkilib, hesablar ortaya qoyulub. Azərbaycan xalqının isə tükü tərpənməyib, əksinə, ürəyimizdə paxıllıq eləmişik: “Kaş imkan olaydı bu cinayətləri biz edəydik”. Yenə bunlar yeyib doyublar və sairə – özünüz söhbəti məndən yaxşı bilirsiniz.\nMəni bu tragikomik hədənin ikinci, necə deyərlər, nəticəvi hissəsi daha çox güldürdü. Vətəndaş müharibəsi təhlükəsi olan hissəni nəzərdə tuturam. Hətta adam az qalır türmədəki o biri bandit, insan qanı ilə mənzərə janrının görkəmli ustası polkovnik Hacı Məmmədova “Vətəndaş müharibəsi təhlükəsi” rəsmi sifariş versin. Salvador Dalidən nəyi əskikdir?\nYoldaşlar, məncə, bu ucuz şantajı yığışdırmaq lazımdır. 1993-cü ildən bəri çox adamdan vətəndaş müharibəsi hədələri eşidirik. Biri deyir, vətəndaş savaşını önlədim, o biri deyir, vətəndaş qanı tökmək istəmədim, yoxsa filankəsin ağzını cırardım. Hərçənd axırda sənədlər açıldı, məlum oldu qan tökmək istəyirmişlər, sadəcə, əmri yerinə yetirməyə – ağız cırmağa göndərməyə ləyaqətli kadr tapılmayıb və hamı qorxudan siçan deşiyinə giribmiş.


"Azərbaycana yeni status təklif olunur" - ELXAN ŞAHİNOĞLU - Hürriyyət\nEv Siyasət “Azərbaycana yeni status təklif olunur” – ELXAN ŞAHİNOĞLU\n“Azərbaycana yeni status təklif olunur” – ELXAN ŞAHİNOĞLU\n10:55 - 27 Fevral, 2020\n"Ekspertlərin fikrincə, neytral adlanan bu yol Qərblə Rusiya arasında bu dövlətlər uğrunda mübarizəyə son qoymalıdır"\n"ABŞ, Almaniya və Rusiya ekspertlərinin birgə hazırladığı 170 səhifəlik analitik hesabatda Azərbaycanla bağlı da hissə var. Bütövlükdə isə hesabatda Azərbaycandan başqa 5 dövlətin – Ermənistan, Gürcüstan, Ukrayna, Moldova və Belarusun xarici siyasəti tətqiq edilib, yeni təklif irəli sürülüb. Hesabatın adı da maraqlıdır: "Orta xətdəki dövlətlərin problemlərinin həlli". Bu nə deməkdir? Adıçəkilən dövlətlərə üçüncü yol təklif edilir". Hurriyyet.org xəbər verir ki, bu fikirlər "Atlas" Araşdırmalar Mərkəzinin rəhbəri, politoloq Elxan Şahinoğluna məxsusdur.\nOnun sözlərinə görə, hesabatı hazırlayan ekspertlərin fikrincə, neytral adlanan bu yol Qərblə Rusiya arasında bu dövlətlər uğrunda mübarizəyə son qoymalıdır: "Əgər adı çəkilən dövlətlər həmin yolu seçərlərsə beynəlxalq təhlükəsizlik təminatı alacaqlar. Hesabatda adıçəkilən 6 dövlət 3 qrup bölünür. Birinci qrupa Azərbaycan və Moldova aid edilib. Hər iki dövlət bloklara qoşulmur, Qərb və Rusiya ilə yaxşı münasibətlərə malikdirlər. Hər iki dövlət Rusiya ilə Qərb arasındakı qarşıdurmalardan kənarda dayanmaq istəyir. İkinci qrupa Rusiyanın müttəfiqləri – Ermənistan və Belarus aid edilib. Bu iki dövlət Rusiya ilə hərbi ittifaq içindədir. Buna baxmayaraq, Ermənistan və Belarus suverinitetlərini itirmək istəmir, Moskva ilə müttəfiqliyə xələl gətirmədən Qərblə də yaxşı münasibətlərə malik olmaq istəyirlər. Üçüncü qrupa Qərbpərəst dövlətlər – Ukrayna və Gürcüstan aid edilib. Bu iki dövlət Qərbin siyasi və hərbi blokunda yer almağa çalışır və hər ikisinin Rusiya ilə münasibərlərdə problemləri var. Ukrayna və Gürcüstan düşünürlər ki, Qərb onları Rusiya təhlükəsindən qoruyacaq və ərazi bütövlüklərini təmiinatında yardımçı olacaq".\n"Atlas" Araşdırmalar Mərkəzinin rəhbəri bildirib ki, hesabatı hazırlayan ekspertlərin fikrincə, Rusiya ilə Qərbin 6 dövlət uğrundakı mübarizəsində qalib olmayacaq: "Bu mübarizə Rusiya ilə Qərbi gərəksiz və qorxulu münaqişəyə sürükləyir. Ona görə də ekspertlər təklif edirlər ki, Rusiya və Qərb adıçəkilən 6 dövlətlə bağlı razılığa gəlməlidir. Birincisi, 6 dövlətin və bölgənin təhlükəsizliyi ilə bağlı üçlü – ABŞ, Rusiya və Avropa İttifaqından ibarət mexanizm yaradılmalıdır. Üçlü mexanizm 6 dövləti əhatə edən məsələlərlə məşğul olmalı və bu yolla Rusiya ilə Qərb arasında qarşıdurmanın miqyasını azaltmalıdır. İkincisi, ABŞ, Rusiya və Avropa İttifaqı qərarlarını konsensus əsasında qəbul etməli və adı çəkilən 6 dövlətin neytral siyasətini davam etdirmələrinə dəstək verməlidirlər. Üçüncüsü, 6 dövlətə təklif edilməlidir ki, heç bir bloka qoşulmasınlar və özlərini neytral siyasət yürüdən dövlət adlandırsınlar. Bu onlar üçün "üçüncü yol" kimi qəbul ediləcək. Hesabatda yazılır ki, bu statusa Azərbaycanla Moldova onsuz da malikdirlər və bu iki dövlətin Qərblə Rusiyanın təklfilərini qəbul etmələri daha asan olacaq. Gürcüstana və Ukraynaya isə yaxın perspektivdə mümkün olmayan NATO üzlüyündən imtina etmələri təklif olunacaq. Bu hesabla Belarus və Ermənistan da Kollektiv Təhlükəsizlik Müqaviləsi Təşkilatını (KTMT) tərk etməlidirlər. Dördüncüsü, hər bir neytral dövlət üçün individual təhlükəsizlik paketi təklif olunacaq. Bu paketi ABŞ, Rusiya və Avropa İttifaqı təsdiqləyəcəklər. BMT Təhlükəsizlik Şurasınnın qətnamələrində təhlükəsizlik paketi təminat altına alınacaq".\nElxan Şahinoğlu hesab edir ki, hesabat maraqlı görünsə də təkliflərin reallaşması mümkünlüyü ilə bağlı xeyli suallar yaranır: "Tutaq ki, Rusiya Belarus və Ermənistanın KTMT-ni tərk etməsinə, ABŞ isə Ukraynanın və Gürcüstanın NATO-ya üzvülüyündən imtinasına razılaşdı, bəs bu bölgədəki münaqişələrin – Dağlıq Qarabağ, Krım, Donbass, Dnestr, Abxaziya və Cənubi Osetiyanın taleyi necə olacaq? Yəni münaqişələrlə bağlı sülh sazişi imzalanacaqmı, Rusiya Krımdan, Ermənistan Dağlıq Qarabağın işğalından vaz keçəcəkmi? Bu haqda hesabatda heç nə yoxdur. Hesabatda deyildiyi kimi Azərbaycan onsuz da neytral siyasət aparır, Rusiya və Qərblə eyni məsafədədir və hər ikisi ilə yaxşı münasibətləri var. Ancaq hesabatda milsal kimi göstərilən bu siyasət Azərbaycanın əsas problemi olan Dağlıq Qarabağ münaqişəsinin həllinə kömək etmir. Ermənistan heç BMT-nin mövcud olan 4 qətnaməsini yerinə yetimir, kim təminat verər ki, işğalçı dövlət BMT Təhlükəsizlik Şurasının yeni "təhlükəsizlik paketinin" şərtlərini yerinə yetirəcək? Rusiya 1994-cü ildə Budapeştdə Amerika və Avropa dövlətlərinin təminatı altında sazişə imza ataraq qeyd etmişdi ki, Ukraynanın ərazi bütövlüyünü tanınması qarşılığında bu ölkədəki nüvə silahlarını Rusiyaya daşıyır. Ukraynadakı nüvə başlıqları Rusiyaya daşındı, ancaq Moskva sazişin əsas şərtinə əməl etmədi, 2014-cü ildə Krımı ilhaq etdi. Rusiyanın ABŞ və Avropa İttifaqı ilə yeni sazişən riayət edəcəyini gözləmək çətindir. Elə Amerikanın özü də kiminsə və nəyinsə xeyrinə adı çəkilən 6 dövlətdən öz yanında görmək siyasətindən imtinasını gözləmək əbəsdir. Odur ki, özündə maraqlı ideyaları ehtiva etdirən hesabatın reallaşması problematikdir".\nƏvvəlki məqaləAzərbaycanda avtomobil oğurluğu kameraya düşdü – ANBAAN VİDEO\nNövbəti məqalədəQMİ-dən koronavirusa görə Həcc ziyarətinin dayandırılması xəbərinə REAKSİYA


"Milyonları öldürən virusun mənbəyi araşdırılmalıdır" - The Washington Post - Hürriyyət\nEv Araşdırma “Milyonları öldürən virusun mənbəyi araşdırılmalıdır” – The Washington Post\n16:39 - 03 May, 2021\n“Koronavirus pandemiyası dünyada 3 milyon 200 mindən çox insanın həyatına son qoyub. Pandemiyanın necə başladığı bəlli deyil və onun mənşəyini tapmağı hədəfləyən ilk cəhd boşa çıxdı. Bir neçə həftəyə Ümumdünya Səhiyyə Təşkilatı (ÜST) və üzv ölkələr pandemiyanın necə və harada başlaması üzrə etibarlı tədqiqata başlamalıdırlar”.\n“AzPolitika.info” xəbər verir ki, bu “The Washington Post” qəzetinin redaksiya məqaləsində yazılıb.\nMəqalədə qeyd olunur ki, ÜST-nin Çinlə birgə araşdırması belə bir qənaətə gəldi ki, koronavirus heyvanlardan insanlara birbaşa, yaxud dolayısı ilə keçib: “Amma Çinin vilayətlərində 80 mindən çox vəhşi, ev heyvanından götürülmüş nümunələrdən bircəciyində belə virus tapılmayıb. Tədqiqat komandası virusun Vuhanda laboratoriyadan sızması versiyasına çox az ehtimal verdi”.\n“Ötən cümə günü bir qrup alim açıq məktubda virusun bütün mümkün mənşələrinin tam elmi və ekspertiza tədqiqatını aparmağa çağırıb. Məktubda sözügedən laboratoriya və onun işilə bağlı bəzi suallar da qoyulur. Alimlər indiyədək SARS-CoV-2-yə bağlı koronavirusların daha çox Çinin Yunnan vilayətindəki Mojianq şaxtasından qaynaqlandığını bildirir. 2012-ci ildə həmin yerdə altı nəfər qəribə xəstəliyə tutulub, üçü həmin şaxtada yarasa təmizləyəndən sonra ölüb”, – deyə məqalədə vurğulanır.\nƏvvəlki məqaləİspaniyanın Müdafiə naziri: “AstraZeneca” peyvəndi hərbçimizin ölümünə səbəb oldu”\nNövbəti məqalədəÖtən ay azad olunan ərazilərdə aşkarlanan minaların sayı açıqlanıb


Lombard sahibi məhkəmə qarşısında: 200 minlik qızıl hardadır? » AzNews.info -Xəbər portalı\nBakı Ağır Cinayətlər Məhkəməsində dələduzluqda ittiham olunan 42 yaşlı Dürrə İsmayılovanın cinayət işi üzrə məhkəmə prosesi keçirilib.\nVirtualaz.org saytının xəbərinə görə, prosesə hakim Əhməd Quliyev sədrlik edib. Prosesə təqsirləndirilən şəxsin vəkilinin gəlməməsinə zərərçəkmişlər etiraz ediblər. Hakim ötən prosesdə Dürrə İsmayılovanın səhhəti ilə əlaqədar məhkəmə iclasında iştirak etmədiyini zərərçəkmişlərin diqqətinə çatdırıb. Məhkəməyə sədrlik edən hakim təqsirləndirilən şəxsə xəbərdarlıq edərək söyləyib ki, bu prosesin vaxtını bilərəkdən uzatmaqdır. D.İsmayılova dəymiş zərəri ödəmək üçün mənzilini satışa qoyduğunu deyib. O, Rəşad adlı tanışı tərəfindən aldadıldığını bildirib. Belə ki, Dürrə İsmayılova Rəşad adlı şəxsin lombardını işlətmək üçün götürüb. Rəşad adlı şəxs müştərilərdən götürdüyü qızılları Dürrə İsmayılovaya təhvil verib. Bundan sonra da uzun müddət lombardı işlədib. Amma indi Dürrə İsmayılova deyir ki, Rəşad adlı şəxsin götürdüyü qızıllara görə məsuliyyət daşımır. Zərərçəkmişlər isə bildirir ki, D.İsmayılova Rəşaddan qızılları alarkən razılıq əldə ediblər və uzun müddət də faizi ona ödəyiblər. D.İsmayılova məhkəmədə söyləyib ki, Rəşad adlı şəxs ona qızılları qaytarmadığı üçün zərərçəkmişlərə ziyanı ödəyə bilmir.\nTarix: 15/02/2018 17:24\nXədicə İsmayılovaya qarşı qadağa: Ölkədən çıxa bilməz\nXədicə İsmayılova azadlıqda – FOTO\nXədicə İsmayılovaya hökm oxundu\n15 fevral 2018 22:01\nYazan: Paul Leblanc\nGreat book I really write my essay cheap appreciated you have shared it is helpful for the student mostly struggling making an academic assignment.But so many students also help services sites\nYazan: Mr Hami\nMr Hami like this post and information.


Almaq 2018 Səyahət шифон Xətti Qolsuz Toy Geyimləri üçün Gəlin - Toy Və Hadisələr / Xaricdetehsil.news\n2018 Səyahət Шифон Xətti Qolsuz Toy Geyimləri Üçün Gəlin\n﷼5 747 332 ﷼3 161 243\nEtiketlər: gelinlik üçün gəlin, sadə gelinlik, Gelinlik, Ucuz gelinlik üçün gəlin, Yüksək keyfiyyətli sadə gelinlik, Çinin gelinlik təchizatçılar.\nƏgər siz xüsusi qərarların zaman qaydada , sadəcə, seçmək, hər hansı bir ölçüsü əvəzinə ,daha sonra yazmaq boy ətraflı qaydada mesaj gəlib Əgər biri Braziliya , lütfən deyin görüm, sizin CPF və ya cnpj . 1. Üçün standart ölçülü paltar. biz çıxırdı əsasında bizim standart ölçüsü masa siz qarşısında sifariş edin, əmin olun ki, ölçü detalların uyğun boy sizə. Boy sistemi default əsaslanır american boy .\n2. Sifariş boy , kimi edin, bir измерительным rəhbərliyi üçün sizin links.\n4. Yuxarı Büstü\n5. Altında Бюстом\n6. Ниппель üçün ниппели\n7. - Çiyinə büstü\n8. Uzunluğu təcrübəsi çiyin qədər bel\n10. Xarici ayağı(bel artıq cinsi ilə Ayaqqabı)\n11. Hündürlüyü(üst baş cins ilə Ayaqqabı )\n12. Rəng paltar\nXatırladırıq: dress çıxacaq əsasında ciddi bir məlumat təqdim etdiyiniz. azı 1.5 sm səhv yol verilir geyim xətti. 3.Xahiş edirik, rəng seçə geyimləri bizim masa rəng tərk nömrəsi rəng sizin üçün bir mesaj.Rəng olacaq, fərq azdır bazasının PC. ona görə də, lütfən, anlayış fərqi rəngli. Sağ olun.\nTarixi çatdırılması adətən 3-15 iş günü. (müxtəlif ölkələr çatdırılma vaxtı fərqlənəcək )\nGöndərilə bilər DHL, ТНТ, UPS, FedEx,ЭМС.\nQeydlər: zaman yerləşdirmək sifariş Edin seçin metodu перевозкы yükün və sifarişinizi üçün sifariş daxil olmaqla, haqqı перевозкы yükün. Biz göndərin məntəqələrinin ərzində 15-30 gün olduğu kimi, yalnız sizin ödəniş başa çatacaq.\nÇatdırılma qiyməti daxil deyil vergilər idxal və alıcılar üçün məsuliyyət gömrük rüsumları\nHem: Yarım Uzunluğu\nGelinlik Parça: Шифон və atlaz\nModel Nömrəsi: SA-Ç-BƏRPA-07\nBoy ABŞ: 2, 4, 6, 8, 10, 12, 14, 16, Xüsusi Tikilmiş Boy\nBoy: xüsusi tikilmiş sifarişi\nİstifadə: gəlin və ya başqa bir xüsusi hal\nRəngi: xüsusi tikilmiş sifarişi\nBundan Əvvəl Dizayn: Düymə\nFirma Adı : Sapphire Üçün Suite